ئۆپۆزیسیۆن و بایکۆت – hkkurdistan\nHome 6 vidio 6 ئۆپۆزیسیۆن و بایکۆت\nئۆپۆزیسیۆن و بایکۆت\nلەئاکامی ئەزموونی هەڵبژاردنی پێشودا بۆ ئەنجومەنی نوێنەرانی عێراق، و بەشداری نەکردنی زوربەی خەڵکی کوردستان تیادا، دەنگێک لەناو بەشێک لەحزب و لایەنەکانی ئۆپۆزیسیۆن و لەناو بەشێک لە کادر و نووسەرانی ناسیونالیستی بۆرژوازی کوردا، دەبیسترێت. کە باسی بایکۆتی هەڵبژاردن دەکەن. باسی ئەوە دەهێنە گۆڕێ، کە لەڕیگای هەڵبژاردنەوە، دەسەڵات ناگۆرێت، ئاڵوگۆر ڕونادات، دەستاو دەستکردنی دەسەڵات مەیسەر نابێت… ئەو بۆچوونەشیان وەکو دۆزینەوەیەکی گەورەو داهێنانێکی نوێ نیشان دەدەن… هیچ خۆیان لەو راستیە نادەن، کە ئەوە بۆچوونی رەوتێکی دیاریکراوی ناو کۆمەڵگەی کوردستان و بەدیاریکراوی ئەوە بۆچوونی ئەو مارکسی و کۆمۆنیستانەیە، کە لەیەکەم رۆژی دەسەڵاتدارێتی ئەحزابی میلیشیاییدا، و لە زیاتر لە ٢٦ ساڵی رابردوودا، ئەوەیان بەیان کرد و راگەیاند، کە دەسەڵاتی حزبۆکراتی و میلیشیایی لەرێگای هەڵبژاردنەکانەوە وەلانانرێن و دەسەڵات لە کایەی هەڵبژاردنەکاندا دەستاو دەست ناکات. ئەوێ رۆژێ کە کۆمۆنیستەکانی کوردستان و ژمارەیەک ئینسانی کەمی ئازادیخوازو ئینسان دۆست ئەو راستیەیان رادەگەیاند، لەلایەن هەر ئەو جەنابانەوە، “تۆمەتی تابوری پێنجەم”” دەستی دەرەکی هانیان دەدات” تارادەی بە خائین ناساندنیان” دەدرایە پاڵ… ئێستا دوای ٢٧ ساڵ، بێداربوونەتەوە کە دەسەڵات لەرێگای هەڵبژاردنەوە ناگۆردرێت، بەڵام نەک بەوهۆیەوە کە بڕوایان بە هەڵبژاردن لاواز ببووبێت، وە نە لەبەر ئەوەش کە دەسەڵات لە رێگای هەڵبژاردنەکانەوە ناگۆڕێت… ئەوەی فاکتەرە بۆئەوەی خۆیان بەو بۆچوونانەوە هەڵبواسن، ئەوەیە کە دەزانن خەڵکی کوردستان تا رادەیەکی زۆر ئومێدو هیوایان بە هەڵبژاردنەکان نەماوەو بەشداری لەهەڵبژاردنەکاندا تادێت، بەرەو داکشان دەچێت… و تورەیی و نارەزایەتیش بەرەو هەڵکشان. هێزەکانی بەناو ئۆپۆزیسیۆنیش رەوتێکی بەرەودوا دەپێون… لێرەوە پرسی بایکۆت پلان و نەخشەڕیگایەکە بۆ خۆ هەڵواسین بە دەنگی “بایکۆت” و “نا” ی جەماوەری لە هەڵبژاردنەکاندا.\nئەگەر لە سەردەمێکدا و بەر لەساڵی ٢٠٠٩، هەر ئەو دەنگانە، بۆ جڵەوکردنی خۆپیشاندان و ناڕەزایەتی جەماوەری بە بانگەشەی زل و بەڵینی بێسنور و وادەی کۆتاییهێنان بە گەندەڵی و دزی و شەفافیەت، خەباتی مەدەنی و پەرلەمانی،… توانیان سواری بزوتنەوەی نارەزایەتی جەماوەری ببن و ئەزمون و دەسەڵاتی پارتی و یەکێتی لە تورەیی جەماوەری بپارێزن… ئەوا ئەمجارەیان دەیانەوێت بزوتنەوەو نەفرەتی قوڵی جەماوەری لەدەسەڵات، کە لە هەڵبژاردنی رابردوودا، بە” بایکۆت” و” نا” ئاراستەی دەسەڵات و ئۆپۆزیسیۆنیان کرد، جڵەو بکەن و خۆیان وەکو نوێنەری ئەم دەنگی بایکۆت و نایە، نمایش بکەن و دوبارە خەڵکی نارازی کوردستان بکەنەوە بە کەرەستەی دوبارە خۆ ئابدەیت کردن و دەرچوون لەو ئەزمەیەی کە دەستی ناوەتە بینەقاقایان…\nدیارە ئەوەی بەدوور دەزانرێت ئەوەیە کە ئۆپۆزیسێۆنی بۆرژوازی کورد، سەختە دەست بۆ بایکۆتی هەڵبژاردن ببات… تەماح و دەستکەوتەکانی بەشداری لەهەڵبژاردندا و چوونی خێڵێک لە کادری حزبی بۆ ناو پەرلەمان، نیعمەتێکە لە کوردستان و ژێرسایەی دەسەڵاتی حزبۆکراتی و میلیشیاییدا، ئۆپۆزیسێۆنی بۆرژوازیی ناتوانێت دەست لەو نیعمەتە، لە موچەو ئیمتیازاتی خەیاڵی هەڵبگرێت و لە لەوەرگای ئەم دزی تاڵانییە ئاشکرایەدا خۆی بەدوور بگرێت…\nدەنگی بایکۆتی ئەو بەرێزانە، و… ئاماژەکردنیان بۆ ئەوەی کە لەرێگای هەڵبژاردنەکانەوە ئاڵوگۆڕ بەدی نایەت و دەستاودەستکردنی دەسەڵات روونادات، دانپیانانێکی ئاشکرایە بە پاشەکشەو رەوتی داکوژانی ئۆپۆزیسێۆنی بۆرژوازی کورد. دانپیانانێکی ئاشکرایە بە شکستی ئەو پرۆژە و پاکیجانەی، کە نزیک بە دەهەیەکە، دەرخواری کۆمەڵگەی دەدەن و بەشوینێک نەگەیشتن.\nدوای ئەوئەزموونە لەشکستی کارنامەی ئۆپۆزیسێۆنی بۆرژوازی کورد لە ٩ ساڵی رابردوودا، ئەو دەنگانەی باسی بایکۆت دەکەن، بەهیج جۆرێک ناتوانن خۆیان ئاوێزانی دەنگی”نا” و “بایکۆتی” جەماوەری ناڕازی کوردستان بکەن. بایکۆتی ئۆپۆزیسێۆن و ئەم دەنگە نوساوانەی ئۆپۆزیسێۆن، لەگەڵ دەنگی بایکۆتی جەماوەری توڕەو ناڕازی، نەک هەر لەیەک جیان، بەڵکو دژبەری یەکترین.\nزوربەی زۆری جەماوەری کوردستان، چ بەخۆپیشاندان و نارەزایەتیەکانی دەورەی رابردوو، چ بە بەشداری نەکردن لەهەڵبژاردنی پێشوودا، پەیامی ڕون و ڕاشکاوی خۆیان بەدەسەڵات و ئۆپۆزیسێۆنەکەی ڕاگەیاند، وە نیشانیاندا، کە چاوەروانیان لەدەسەڵات و لە ئۆپۆزیسیۆنەکە نەماوە. لەوەش واوەتر کایەی هەڵبژاردنەکان لایان بایی پوشێک بەهای نییە و وەکو گاڵتەجارییەکی ئەزمونکراو بێئاکام تەماشای دەکەن… ئۆپۆزیسیۆنی بۆرژوازی کورد و ئەو دەنگانەشیان کەباسی بایکۆت دەکەن… هێشتا ئەزموونی هەرێمی کوردستان بەدەستکەوت، هەڵبژاردنەکان وەکو کایەی دیموکراسی، هێزو لایەنەکانیان، وەکو نوێنەر خواستی جەماوەری دەناسێنن، لە کاتێکدا بۆ خەڵکی کوردستان ئەوانە مایەپوچ بوون و نەک مایەی متمانە، بەڵکو جێگای ئەوەن ڕیسوابکرێن و لەپاڵ دەسەڵات و ئەزموونی هەرێم بەگشتیدا، کەنار بخرێن…\nدەنگی” نا” و “بایکۆت” ی جەماوەری، دەنگی نارەزایەتی جەماوەرییە بەدەسەڵات و ئۆپۆزیسیۆن، دەنگی ناوتنە بە دزی وتاڵانی و دەسەڵاتی سەرکوتگەرانەو بێمافی هەمەمەلایەنە، “نا” وتنە بە بەشدارانی ئەم دەسەڵات و تاڵانییە، دەنگی بێداربوووی جەماوەرێکە کە وێڵی ئازادی و بەرابەری و ژیانێکی شایستەی ئینسانییە. ئەمەش بەبێ راپەڕین و شۆڕش، مەیسەر نابێت. نوێنەرانی واقعی دەنگی “نا”و “بایکۆت” پێویستە ئامرازو پێداویستیەکانی خۆپیشاندان و راپەرین و گۆرینی هاوسەنگی هێز بە ئاقاری دەستبردن بۆ شۆڕشی برسییەکان و خوازیارانی ئازادی و بەرابەری، ئامادەبکەن…\nبانگەشەی بایکۆتی هەر لایەنێکی بۆرژوای لە بنەرەتدا ریشەی لەشکست و لە پیشبینی دۆڕاندایە، لەو نمایشەی ناوی هەڵبژاردنە لە کوردستان… خەڵکی هۆشیاری کوردستان و دەنگی ئاگاهانەی “بایکۆت” و”نا” چۆن گاڵتەجاری هەڵبژاردن بێبەها دەکەن و لەو رێگایەوە دەیانەوێ رەوایەتی دەسەڵاتی میلیشیایی لە ئاستی ناوخۆ و لەپێش چاوی دنیای دەرەوەو کۆمەڵگەی نێودەوڵەتیدا، لە حزبە دەسەڵات بەدەستەکانی کوردستان بسەنەوە، پێویستە ئاواش فریوکاری بایکۆتی ئەو هێزە بەناو ئۆپۆزیسیۆنانەی بۆرژوازی، ئامانجەکانی پشتی کە دزینی دەنگی ناو بایکۆت و خۆهەڵواسینە بە بزوتنەوەی نارەزایەتی جەماوەرییەوە، ریسوا بکەن و کارنامەی رابردویان، لە دەسەڵات و لە دەرەوەی دەسەڵاتدا، بخەنە ڕوو.


ئایا ئه‌وان له‌زمانی كوردی ده‌ترسن؟!\nخۆرئاواو باكوور، له‌ناله‌باریدا ده‌ژی، ڕۆژانه هه‌وڵه‌كان بۆ له‌ناوبردنی به‌رده‌وامه، هه‌موو ڕێگایه‌ك ده‌گیررێته‌به‌ر ته‌نها له‌پێناوی پوكانه‌وه‌و دامركاندنه‌وه‌یدا، له‌خوێندنگه‌و ناوه‌نده ئه‌كادیمییه‌كانی وڵاتانی سه‌رده‌سته‌دا هه‌میشه پیلانگێڕیی دژی زمانی كوردی‌و په‌راوێزخستنی، یه‌كێكه له‌هه‌وڵه به‌رنامه بۆ داڕێژراوه‌كان، له‌به‌رامبه‌ردا هه‌ر ئه‌و وڵاته سه‌رده‌ستانه، واته توركیا‌و ئێران‌و سوریا، مۆڵه‌تیان به‌هه‌زاران ناوه‌ندی فێركردنی زمانه بیانییه‌كان داوه‌و ڕۆژانه لاوه‌كانیان بڕێك پاره بۆ فێربوونی ئه‌و زمانانه ته‌رخان ده‌كه‌ن، ئه‌وه‌یان مافی خۆیانه‌و كێشه‌ی ئێمه نییه، به‌ڵام به‌پێچه‌وانه‌وه، بۆ كورد نه‌هه‌لی ئه‌وه‌یان پێدراوه بتوانن زمانی بیانی فێرببن، چونكه توانای فێربوونی زمانه بیانییه‌كان بۆ لاوانی كورد، په‌یوه‌سته به‌دابینكردنی مافه مه‌ده‌نییه‌كان‌و بوونی توانایه‌كی ئابووری پێویست‌و ئازادییه‌وه، كه لاوانی كورد له‌و وڵاته سه‌رده‌ستانه پێیاننه‌دراوه، نه ده‌توانن زمانی دایكیی خۆیان به‌ده‌ستبهێنن.\nلێره‌دا ده‌بێت وڵاتانی سه‌رده‌سته (وڵاتانی داگیرگه‌ری كوردستان)، بخرێنه به‌رده‌م پرسیارێكه‌وه، ئایا ئه‌وان به‌ڕاست له‌زمانی كوردی‌و گه‌شه‌و په‌ره‌سه‌ندنی ئه‌م زمانه ده‌ترسن، به‌ڕاست ئه‌م زمانه ده‌توانێت به‌ماوه‌یه‌كی كه‌م ببێته ئه‌و هۆكاره‌ی كه هه‌ڕه‌شه له‌ئاسایشی ئه‌وان بكات، یان نه‌خێر ئه‌وان له‌بنه‌ڕه‌تدا باوه‌ڕیان به‌بوونی نه‌ته‌وه‌ی كورد یان به‌بوونی ئازادی‌و جوڵه‌ی ئازادانه نییه، ئه‌ی كه‌وایه بۆچی ده‌بێت وڵاتێكی وه‌كو توركیا سیخناخ بێت له‌ناوه‌ند‌و فێرگه‌ی زمانه بیانییه‌كان، به‌ڵام له‌باره‌ی زمانی كوردییه‌وه هه‌موو ڕێوشوێنێك بگیررێته‌به‌ر، بۆ ئه‌وه‌ی ئه‌و زمانه نه‌توانێت گه‌شه بكات.\nلێره‌دا‌و له‌مامه‌ڵه‌ی وڵاتانی سه‌رده‌سته‌دا هه‌ست به‌بوونی دووڕووییه‌كی زه‌ق ده‌كرێت، له‌و ڕووه‌وه كه ئه‌و وڵاتانه خۆیانیان نیگه‌ران كردووه‌و هه‌موو كۆت‌و به‌ندێكیان له‌سه‌ر زمانی كوردی داناوه، گوایا ئاسایشی زمان‌و نه‌ته‌وه‌و خاك‌و كۆمه‌ڵگه‌یان ده‌كه‌وێته مه‌ترسییه‌وه، له‌لایه‌كی تره‌وه، هه‌زاران ناوه‌ندی فێركردنی زمانه بیانییه‌كانیان كردووه‌ته‌وه، كه‌چی به‌مه‌ترسی بۆ سه‌ر ئاسایشی زمانی نازانن، له‌كاتێكدا ڕه‌نگه تا لاوێكی كورد په‌نا ده‌باته به‌ر زمانی دایك‌و خۆی فێرده‌كات به‌باشی، سه‌دان لاوی تورك یان فارس‌و عه‌ره‌ب، بڕێكی زۆر پاره بۆ فێربوونی زمانێكی بیانی ته‌رخان بكه‌ن.\nواده‌رده‌كه‌وێت ترسی ئه‌و وڵاتانه زمانی كوردی نه‌بێت، به‌ڵكو دامركاندنه‌وه‌ی زمانی كوردی بۆ ئه‌وان، به‌شێك بێت له‌پیلانی له‌ناوبردنی یه‌كجاره‌كی كورد، له‌وه‌شدا هه‌نگاوی یه‌كه‌میان به‌هێرشێكی مه‌عنه‌ویی ده‌ستپێكردووه‌و وه‌كو هه‌میشه دواتر له‌هێرشێكی جه‌سته‌ییدا، ده‌گاته لوتكه.\nئه‌و وڵاته ئیسلامییانه‌ی كوردی به‌سه‌ردا دابه‌شكراوه، هه‌موو بابه‌ت‌و ڕووداوه جیهانییه‌كان ده‌خه‌نه چوارچێوه‌ی گوتار‌و ڕوانگه‌یه‌كی ئیسلامییانه‌وه، تا ده‌گاته ئه‌و كاته‌ی دێته سه‌ر كورد، لێره‌دا بێده‌نگ ده‌بن‌و ئاراسته‌كه‌ی ده‌گۆڕن، ئه‌گینا زمانی كوردی وه‌كو هه‌موو زمانه‌كان، خوا به‌نه‌ته‌وه‌ی كوردی داوه، به‌ڵام له‌به‌ر ئه‌وه‌ی زمانی كورده، وڵاتانی سه‌رده‌سته ئه‌و كوفره ده‌كه‌ن‌و باوه‌ڕی پێناهێنن.


توركیا بۆدرومانی ناوچەیەكی نزیك دهۆك دەكات - تۆڕی میدیایی خەڵک\nفڕۆكە جەنگییەكانی توركیا ناوچەكانی نزیك پارێزگای دهۆك بۆردومان دەكات.\nبەپێی قسەی شایەتحاڵانی ناوچەكە، دوانیوەڕۆی ئەمڕۆ فڕۆكە جەنگییەكانی توركیا ناوچەكانی هروری لە سنووری كانی ماسی لە پارێزگای دهۆك بۆردومان كردووە.\nبەپێی زانیارییەكان، چەند فڕۆكەیەكی جەنگی توركیا بە ئاسمانی ناوچەكەدا دەسووڕێنەوە و چەند شوێنێكیان بە بیانووی بوونی پەكەكە بۆردومان كردووە و ترسیان خۆستۆتە دڵی هاووڵاتیانی ناوچەكەوە.\nتا ئێستا زیانەكانی ئەو بۆردومانانەی توركیا ئاشكرانەكراون و تا ئێستاش هیچ سنوورێك بۆ ئەو دەستدرێژیانەی توركیا بۆ سەر خاكی هەرێم دانەنراوە.\nخەڵك قائیمقامی شێخان ڕایدەگەیەنێت، ئێوارەی ئەمڕۆ پێنجشەممە 12-8-2021 نزیك كاتژمێر 6:00ی ئێوارە، چوار مووشەك لە سنووری موسڵەوە بە ئاڕاستەی بنكەی سەربازیی…\nخەڵك- هێزەكانی پاراستنی گەل (هەپەگە) تێكشكانی سوپای توركیا لە هێرشەكانی بۆ سەر هەرێمەكانی پاراستنی میدیا ڕاگەیاند و جەختیشدەكاتەوە، بە سەدان جار…\n05 تشرینی دووهەم 2021 9.46 pm\nخەڵك یەكینەكانی پاراستنی گەل (یەپەگە) ڕایدەگەیەنێت، ئامادەن بۆ وەڵامدانەوەی ھەر ھێرشێكی توركیا لە ڕۆژئاوای كوردستان.


شۆفیر ماشینەکانی شاره‌داریی ورمێ دەستیان دایە مانگرتن – زاگرۆس پۆست\nماڵەوە / ئێران / شۆفیر ماشینەکانی شاره‌داریی ورمێ دەستیان دایە مانگرتن\nشۆفیر ماشینەکانی شاره‌داریی ورمێ دەستیان دایە مانگرتن\nچوار شه‌ممه 29 ئایار 2019\tئێران, کوردستان, هەواڵ 46 جار خوێنراوه‌ته‌وه\nشۆفیرماشینەکانی شارەداری ورمێ ڕۆژی سێشه‌ممه ٧ی جۆزه‌ردان لە مەڕ پێنەدانی حەقدەستی وەدواکەوتوویان دەستیان دایە مانگرتنی گشتی.\nبە پێی هەواڵی گەیشتوو بە ماڵپەڕی هەواڵی زاگرۆس پۆست؛ ڕۆژی سێشه‌ممه ٧ی جۆزه‌ردان، ژماره‌یه‌ك له شۆفیر ماشینه‌كانی شاره‌داریی ورمێ له ناڕه‌زایه‌تی به نه‌درانی حه‌قده‌سته‌دواخراوه‌كانیان، ده‌ستیان له كار كێشایه‌وه و مانیان گرت.\nهەربه پێی هەواڵی گەیشتوو؛ شوفێرانی ناڕازی له ڕێگه‌ی ڕاگرتنی ماشینه‌كانیان له به‌رامبه‌ر بینای شاره‌داری ئەو شارە، خوازیاری وه‌رگرتنی سه‌رجه‌م حه‌قده‌سته دواخراوه‌كانیان بوون. شۆفیره‌كان ڕایانگه‌یاندووه كه سه‌ره‌ڕای ئه‌نجامی كاری تاقه‌ت پڕووكێنی كۆكردنه‌وه‌ی زبڵه‌كان و مه‌ترسیی تووش هاتن به نه‌خۆشی، حه‌قده‌سته‌كانیان پێنادرێت و ژیانیان له دۆخێكی ناله‌باری ئابووریدایە.


Translate honey in Kurdish with contextual examples\nResults for honey translation from English to Kurdish\nھەنگوین، خۆشەویست، دڵەکەم، ھەنگوینی [پزیشکی]: ھەنگوین\nھەنگ، مێشە ھەنگ\nشانە ھەنگ، شانە، شانەی ھەنگوین\nمانگی ھەنگوین ئەومانگەیە کە مێشی ھەنگ ھەنگوین زۆر کردن\nهەنگ دەكات دروست هەنگوین\nrose honey ==> ھەنگوینی گوڵ\nhoney bee ==> ھەنگ، مێشە ھەنگ\nhoney suckle ==> گوڵە ھەنگوین\nhoney collector ==> ھەنگوین کۆکەرەوە\nmixture with little honey. a the sweeten\nتێكەڵە لە شرینی كەتە هەنگوین\nhoney a apricot wine of dry flavors with and\nشیرین شەراب نیە) تامی قەسی(بەڵام بە و هەنگوین\ntapak kasut tercabut (Malay>English)suistimallere (Turkish>English)styrofoam (English>Spanish)e iyotan (Tagalog>English)copia per conoscenza (Italian>English)akka veetukar (Tamil>English)overbruggingslening (Dutch>French)no parlez vous francais (French>English)paronychie (German>English)make improvements promptly (English>Russian)gnocchi alla sorrentina (Italian>German)karayan sangakala name in tamil what? (Tamil>English)durchbrochen (German>Portuguese)challan (English>Italian)melayu to kelantan (English>Malay)god se prayer krti hu aap jaldi se thik ho jao (Hindi>English)verum est in cinis cineris (Latin>English)upang umunlad ang ating bansa (Tagalog>English)sara hamnida (Korean>English)वह मेरी बहन है (Hindi>English)meaning of sim (English>Hindi)tôi có quen bạn không (Vietnamese>English)meaning of pagpapalimbag in tagalog (Tagalog>English)fiscalita latente (Italian>English)it was fabuloes (English>Italian)


"پێدەچێت بە بیانووی قەیرانی دارایی پارەی خوێندکارانی کەسوکاری شەهیدان خەرج نەکرێت"\nHome›هەواڵ›کوردستان›“پێدەچێت بە بیانووی قەیرانی دارایی پارەی خوێندکارانی کەسوکاری شەهیدان خەرج نەکرێت”\nئەندامێكی لیژنەی شەهیدان لە پەرلەمانی كوردستان ئاماژە بەوە دەكات نیازێك هەیە كە بە بیانووی قەیرانی دارایی پارەی خوێندنی ئەمساڵی خوێندكارانی زانكۆ و پەیمانگاكان كە كەسوكاری شەهیدانن خەرج نەكرێت، بەڵام ئەمە جێگای قبوڵكردن نییە و لەگەڵ وەزارەتی شەهیدان لەسەر هێڵ دەبین.\nشاخەوان ڕەئوف، ئەندامی لیژنەی شەهیدان و زیندانیانی سیاسی لە پەرلەمانی كوردستان بە SNNی ڕاگەیاند: بە بیانووی قەیرانی دارایی بۆ خوێندنی ئەمساڵ نیازێكی وا هەیە كە پارەی خوێندنی خوێندكارانی كەسوكاری شەهیدان لە زانكۆ و پەیمانگاكان خەرج نەكرێت و بە زارەكی بڕیارێكی لەو شێوەیەدراوە، بۆ ئەو مەبەستەش ئێمە بەردەوام لەگەڵ وەزارەتی شەهیدان لەسەر هێڵین كە دەبێت ئەو بابەتە چارەسەر بكرێت.\nئاماژەی بەوەشكرد، لە پرۆژە یاسای چاكسازی ئەوە هاتووە كە دەڵێت خوێندكارانی كوڕ و كچی شەهیدان كە لە زانكۆ و پەیمانگاكان دەخوێنن كرێی خوێندنی ساڵانەیان بۆ خەرجدەكرێت، بۆیە ئێمە وەك لیژنەی شەهیدان قبوڵی ناكەین پارەی خوێندكارانی كەسوكاری شەهیدان لە ژێر هیچ بیانوویەك خەرج نەكرێت.\nئەو ئەندامەی لیژنەی شەهیدان لە پەرلەمانی كوردستان ئەوەشی خستەڕوو، ئەوە ئەركی وەزارەتی شەهیدانە كە دەبێت هەستێت بە دابینكردنی پارەی خوێندكارانی كەسوكاری شەهیدان و ناشتوانن بەو ئەركەیان هەڵنەستن چونكە بە پێی یاسا یەكلا بووەتەوە كە دەبێت ئەو پارەیان بۆ خەرجبكرێت بۆ ساڵانی خوێندنیان لە زانكۆ و پەیمانگاكان.\nبەڵگەی نوێ ئاشکرا بووە کە تورکیا بۆ چەند ساڵێک تفاقی سەربازیی داوەتە داعش


کۆتایی خولی وەرزشی بلیارد لە زانکۆی بەیان | زانکۆی بەیان\n/ کۆتایی خولی وەرزشی بلیارد لە زانکۆی بەیان\nکۆتایی خولی وەرزشی بلیارد لە زانکۆی بەیان\nزانکۆی بەیان بە هاوکاری یەکێتی قوتابیانی کوردستان ، خولێکی بلیاردی بۆ قوتابیان / خوێندکارانی زانکۆ رێکخست بە بەشداری کۆمەڵێک قوتابی/ خوێندکاری بەش و قۆناغە جیاجیاکان ، ( بیست و شەش 26 ) قوتابی/ خوێندکاری بەشداربووی خولەکە لەسەرجەم کۆلێژ و قۆناغە جیاجیاکان کێبڕکێیان بۆ بەدەستهێنانی ئەم نازناوی کرد ، ئەم خولە ڕۆژی شەممە 28 / 2 / 2021 لەناو زانکۆ بە کێبرکێی توندی بەشداربووان دەستی پێکرد ، بە سەرپەرشتی و بەدواداچوونی بەرپرسی ڕاگەیاندنی زانکۆ لەگەڵ یەکێتیی قوتابیانی کوردستان .\nشایانی باسە هەموو ئەو کاتانەی بۆ پاڵەوانێتییەکە دانراوە لەوکاتانەدا بووە کە بەشداربووان وانەیان نەبووە ، ئەمەش بۆ پاراستنی ئاستی قوتابیان / خوێندکاران و تێکەڵنەکردنی وانەکان و چالاکیەکانیان .\nخولەکە ڕۆژی یەکشەممە 18 ی نیسانی 2021 بەسەرکەوتنی قوتابیەک / خوێندکارێک لەبەشی ئینگلیزی کۆتایی هات ، بەئامادەبوونی بەرپرسی یەکێتی قوتابیانی زانکۆ و ژمارەیەک لە قوتابیان / خوێندکاران جامی پاڵەوانێتیەکە پێشکەشی براوە کرا وە مەدالیای سوپاس و پێزانینی پێشکەشی خاوەن پلەی دووەم کرا ، وە هیوای باشترینیان بۆ سەرجەم قوتابی / خوێندکارانی بەشداربوو خواست .\nخولی بلیاردی زانکۆی بەیان یەکێکە لەو کۆمەڵێک چالاکیە وەرزشیانەی کە ساڵانە زانکۆی بەیان ئەنجامی دەدات بۆ حەسانەوەی قوتابیان / خویندکاران کە هاوکارە لە دروستکردنی کەشێکی وا کە ئاسانکاری دەکات بۆ دۆزینەوەی هاوڕێیان و چالاککردنی جەستە و مێشک لە ڕێگەی چالاکی وەرزشی و دەروونییەوە .


ترامپ پۆتین ئەردۆغان.. لەسیستەمی جیهانی یاخیبووندا\n872 جار خوێندراوه‌ته‌وه\nترامپ دەڵێت: "سیستەمەكە بۆ ئەمریكا دادپەروەر نییە"، ئەردۆغان هاوار دەكات و دەڵێت: "جیهان لەو پێنجانە گەورەترە"، هەروەها پۆتین بانگەشەی ئەوە دەكات: "سیستەمی ئێستای جیهانی دادپەروەر نییە" ، هەرسێك سەرۆكەكە لۆمە و گازندەیان لە سیستەمی جیهانی ئێستا هەیە، كە لە جەنگی دووەمی جیهانییەوە دامەزراوە، هەر سەرۆكەو لە دیدی خۆیەوە پێی وایە سیستەمەكە داڕزاوە و پێویستی بە گۆڕانكارییە.\nهەرسێك سەرۆكەكەش لەسەر ئەوە كۆكن كە لارولەوێری سیستەمی جیهانی لەوەدایە كە ڕێگرە لە بەدەستهێنانی بەرژەوەندی نەتەوەیی ووڵاتەكانیان، هۆكاری یاخیبوونی هەر سەرۆكێكیان لە سیستەمی جیهانی لەوەی دیكە جیاوازە.\nفاكتەر و هۆكارەكانی ڕەخنەی تڕەمپ لە سیستەمی جیهانی ئێستا جۆراوجۆرن، گرنگترینیان بریتین لە:\nسیستەمی جیهانی ئێستا ووڵاتە یەكگرتووەكانی ئەمریكای دادۆشیووە كە لە كۆتایی جەنگی دووەمی جیهانییەوە ڕۆڵی "پۆلیسی جیهانی" دەگێڕێت، تڕەمپ گەرەكیەتی پارێزگاری لە ڕۆڵی سەركردایەتی ئەمریكا بكات، بەڵام نەك بە شێواز و تەرزی ئێستا، ووڵاتە یەكگرتووەكانی ئەمریكا گەورەترین و زۆرترین خەرجی ئابووری و سەربازی لە ئەستۆدایە ئەگەر بەراورد بكرێت بە ووڵاتانی دیكە و بە تایبەتیش دەوڵەتە ئەوروپییەكان كە تڕەمپ پێی وایە ئەمریكا و پێگە جیهانییەكەیان كردۆتە سەرەنێزە بۆ هێنانەدی بەرژەوەندییەكانیان بێ ئەوەی هیچ خەرجی و تێچوونێكیش لە ئەستۆ بگرن ، بۆیە داوایان لێدەكات دادپەروەرانە تێچوون و خەر‌جییەكان لە ئەستۆ بگرن.\nهزر و ئیدارەكەی تڕەمپ ، واتە هەندێك لە باڵی هەڵۆكانی ئیدارەی تڕەمپ  بێ لەبەرچاوگرتنی هیچ بنەماكانی لیبڕاڵیەت یان دیموكراسی، باوەڕیان بە واقعیەتی ئەمنی پراگماتی هەیە و تەنها بە پاڵنەری بەرژەوەندی ئەمریكا دەجوڵێن ، كشانەوەی ترەمپ لە ڕێككەوتننامەی پاریس بۆ كەشوهەوا، بڕینی هاوكاری دارایی لە یونسكۆ (ڕێكخراوەی نەتەوە یەكگرتووەكان بۆ پەروەردەو ڕۆشنبیری) بەر‌جەستەكەری ئەو ڕاستیەیەی سەرەوەن، ئەمەش لە پێناو گرنگیدان بە بەرژەوەندی ئابووری و سیاسی و ئەمنی گەلی ئەمریكا.\nهزر و ئیدارەكەی تڕەمپ كە باوەڕیان بە بوونی هیچ هاوپەیمانێكی هەمیشەیی نییە و بە چاوی ململانێی ڕووتیشەوە تەماشای جیهان دەكەن، پێیان وایە ڕەگەزی مرۆیی شایستەی متمانەپێكردن نییە، بۆیە بەرەو تازەكردنەوەی تواناكانی سەرجەم هێزەكانی ئەمریكا و بناغەیەكی پتەو هەنگاو دەنێن و دروشمی "ئەمریكا لەپێش هەموو شتێكەوه" یان هەڵگرتووە، لە هەوڵی ئەوەشدان بگەنە دارشتەی "ئاشتی ئیمپڕاتۆڕیانه" كە واتای برەودانە بە هەژموونی ئەمریكا تاوەكو بتوانێت وویستی خۆی بەسەر دەوڵەتانی جیهاندا بسەپێنێت بێ ئەوەی كۆششێكی دبلوماسی و سەربازییەكی ئاستبەرز خەرج بكات.\nهەر ئەمەش وای لە واشنتۆن كردووە باوەڕی بە هاوپەیمانییەكی ستراتیژی نەبێت، بەڵكو باوەڕی بە "هاوبەشبەندییەكی تەواوكاری" هەیە كە لەسەر سەوداو مامەڵەیەكی كاتی بەندە یان لە پێناو گەیشتن بە ئامانجێكی هاوبەشی ڕوون و ئاشكرا و بێ ئەوەی ئەمریكا خەرجی دوورمەودای بكەوێتە ئەستۆ، ڕەنگە زیندووترین نموونەش لەوبارەوە ئاراستەی ئەم دوایەی واشنتۆن بێت كە بەرژەوەندی ووڵاتە ئەوروپییەكانی فەرامۆشكردووە لە سوریا و بەرەو "هاوپەیمانییەكی تەواوكاری" لەگەڵ ئەنقەرە هەنگاوی ناوە و دوور نییە لەگەڵ بەغداش هەمان شت بكات، هەموو ئەمانەش لە پێناو پارێزگاریكردن لە سەقامگیری ناوچی باكوری ڕۆژهەڵاتی سوریا بە شێوەیەك كە دەستەبەری كەمكردنەوەی خەرجییەكانی ئەمریكا بكات و بەرژەوەندییەكانی ئەو ناوچەیەش مسۆگەر بكات.\nهزری تڕەمپ بۆ پارێزگاری ئابووری كە پێی وایە پێویستە ئابووری ناوخۆی ئەمریكا بخرێتە سەرووی ئابووری ئازادی جیهانگیری كە لە جەنگی دووەمی جیهانییەوە زۆرێك لە دەوڵەتانی جیهان پەیڕەوی لێدەكەن، ئەمەش ئاماژەیە بە گریمانەی دووبارە سەرهەڵدانەوەی كێبڕكێی جیهانی كە لە ماوەی هەردوو جەنگی یەكەم دووەمی جیهانی بازاڕی گەرم بوو، چونكە بەرزبوونەوەی تێكڕای مزەو باجە گومرگییەكان، سنورداركردنی بەشە هاوردەكانی دەرەوە لە كاڵاو كەلوپەل بۆ نزمترین ئاست، توندكردنی ڕێوشوێنە ئەمنییەكانی سەر سنور بۆ قەدەغەكردنی ئابووری قاچاخ، هەروەها گرتنەبەری میكانیزمی دیكەش لە كۆتایدا دەبنە هۆی پاشەكشەكردنی قەباری ئاڵوگۆڕی بازرگانی جیهانی، ئەمەش كێبڕكێی جیهانی دێنێتەوە سەر گۆڕەپانی ئابووری، دووریش نییە بگۆڕێت بۆ كێبڕكێیەكی ئەمنی و دبلوماسی، دیارترن نموونەش بۆ ئەم ئاراستەیەی تڕەمپ كشانەوەیەتی لە ڕێككەوتننامەی هاوبەشبەندی ئابووری ستراتیژی لە زەریای هێمن كە لەسەر كەمكردنەوەی باجە گومرگییەكان بەندە.\nڕەنگە هۆكار و ئامانجەكانی پۆتین زۆر جیاواز تر‌بن لەوەی تڕەمپ بۆ یاخیبوون لە سیستەمی جیهانی، ئامانجی سەرەكی ئەو دەستەبەركردنی بەرژەوەندی نەتەوەیی ڕوسیایە بۆ تێپەراندنی ئەو بنەمایانەی سیستەمی جیهانی ئێستا سەپاندوونی، بە تەنیشت ئەمەشەوە ئەم فاكتەرانەی خوارەوە هۆكاری یاخی بوونی پۆتینن لە سیستەمی جیهانی ئێستا:\nباوەڕبوون بە فەلسەفەی دۆگینیزم (بەناوی جیوپۆڵیتكناسی ڕووسی ئەلیكسەنەدەر ناونراوە) بۆ دامەزراندنی ئۆڕۆئاسیاییەك كە بتوانێت جیهانی یەكجەمسەری ئێستا بڕوخێنێت: بە ووردبوونەوە و تێڕامان لە جوڵەكانی پۆتین ئەوەمان بۆ ڕوون دەبێتەوە كە بەرەو دامەزراندنی ئۆرۆئاسیایەكی گەرەنتیبەخش هەنگاو دەنێت كە دەتوانێت جیهانی فرە جەمسەر دابمەزرێنێت كە جێگرەوەی جیهانی تاك جەمسەری ڕۆژئاوایی لیبڕاڵی (ناتۆ) ئێستا بێت كە لە ئێستادا بەركارە، ئەمەش لە ڕێگەی كۆششەكانی بۆ دامەزراندنی یەكیەتییەكی بێسنوور لەگەڵ دەوڵەتانی ئاسایی ناوەڕاست كە پێشتر ویلایەتی یەكیەتی سۆڤیەتی جاران بوون، هەروەها لە ڕێگەی هاوپەیمانی لەگەڵ جەمسەرە هەرێمییە گەورەكان یان گرنگە ستراتیژییەكانی وەك هندستان و توركیا و ئێران و چین و هەندیك دەوڵەتی ئەوروپای ڕۆژهەڵاتی.\nئینجا وێرانكردنی ماڵی تاكجەمسەری لەناوەوە لە ڕێگەی پشتیوانیكردنی ڕاستڕەوەكانی فەڕەنسا و ئەڵمانیا بە دیاریكراوی كە دوو جەمسەری دەوڵەتە ڕۆژئاواییەكانن بەوەی بەرەو ڕوسیا كێشیان بكات، بەمەش مۆسكۆ دەتوانێت چۆنی بوێت ئاوا قۆرتوقولاپ و تەراتێن لە جیهاندا بكات.\nباوەڕبوونێكی قوڵ بە واقیعیەت، نەبوونی بنەما چەسپاوەكان و باوەڕبوونیش بە بنەمای "نیاز پاكانە بۆ هۆكار" دەكات: لە جیهانی بەرژەوەندییەكاندا شوێنپێیەك نییە بۆ بەها و ئاكار، بەڵكو كەڵكەلەی (نزعە) بەكارهێنانی هەموو شێواز هۆكارەكان – چ چاك و چ خراپ – هەیە لە پێناو گەیشتن بە بەرژەوەندی ئەمنی و سەقامگیر دەوڵەت.\nپۆتین لەو ساوەی هاتۆتەسەر حوكم كاری لەسەر چاكسازی سوپا و پڕكردنەوەی هەموو كەموكوڕییەكان كردووە، ئینجا بەكارهێنانی هێزی زبر و بە دروشمی ئاڵێنگاریكردنی هەمووان بەرەو بەدەستهێنانی ئامانجە دەرەكییەكانی ووڵاتەكەی هەنگاوینا، یەكەم جوڵەشی هەڵگەڕانەوە بوو لە سیستەمی جیهانی ئێستا كە لە دوای نەمانی یەكیەتی سۆڤیەتی جاران پێگەی ڕوسیای لاواز كرد و شەرمو شكۆشی لەكەدار كرد، هەروەها لە 2008 ڕاستەوخۆ لەگەڵ جۆرجیا پێكیدادا و بەمەش سەربەخۆی خودی بۆ هەردوو هەرێمی ئەبخازیا و ئۆسیتیای باشور دەستەبەر كرد، ئینجا ڕووی كردە ئۆكڕانیا لە 2014 و دوورگەی قەرمی خستەسەر ڕوسیا.\nئەو هەنگاوانە كە پڕاوپڕبوون لە بێبنەمایی یاسایی و شێوازی نائاكارییانە لە پێناو پاراستنی بەرژەوەندی نەتەوەیی ڕوسیا، بۆ بەرگرتن بوو لە مەترسی فراوانخوازی ناتۆ و هەروەها سڕینەوەی پرۆگرامەكانی ئازادی لیبڕالیزم لە ووڵاتەكەی كە تاكە درز و كەلێنی دەوڵەتانی ڕۆژئاوایە بۆ هاتنەناوەوە و دەستخستنەناو كاروباری ڕوسیا و دواتریش جڵەوگیری ئابووری دەوڵەتان و ڕێشمەگرتنیان، دووبارە كاری لەسەر كڕێن و خۆماڵیكردنەوەی نەوت و گاز و كارەبا كرد، سەرجەم ڕێكەوتننه بەتایبەتكردنەكانی (خصخصە) كەرتی گشتی هەڵوەشاندنەوە، مافەكانی ئەو دامەزراوە تایبەتانەی خستەپشتگوێ بەو ئامانجەی دەستی بگاتە پشتیوانییەكی ئابووری خودی كە پاشكۆی هیچ ووڵاتێكی بیانی نەبێت كە واباوە دەوڵەتە ڕۆژئاواییەكان نادادگەرانە كار بۆ بەپاشكۆكردنی ئابووری ووڵاتان دەكەن.\nباوەربوون بە میتۆدی پێشبڕی و خۆپارێزی كە وا لە دەوڵەت دەكات هەمیشە لە هێرشدا بێت نەوەك هەر خەریكی چنگەكڕێی بەرگریكردن بێت لە ئاسایش و سەقاكگیری و مانەوەی خۆی، ئەمەش یاخیبوونێكی ڕاستەقینەیە لە سیستەمی جیهانی ئێستا كە جوڵەی سەربازی دەوڵەت لە چوارچێوەی بەرگریكردن لە خودا قەتیس دەكات، لەوانەیە بیردۆزەكانی "ئەلكسەندەر دۆگین" ی پۆڵیتكساز و ستراتیژی بە تایبەتیش بیردۆزەی " ئۆڕۆئاسیای تازە" كە داوای دامەزراندنی پێگە و هەژموونی ڕووسیا دەكات لە دەرەوەی سنوری نەتەوەیی خۆی بۆ گەیشتن بە باڵادەستی لە ڕێگەی گڕێدانی هاوپەیمانی لەگەڵ هێزەكانی ووشەكانی لە بەرامبەر هێزی ئاویدا (هێزی ناتۆ) ، بزوێنەری سەرەكی پۆتینبن كە بە هێرشێكی سەربازی پێشبڕی لە جۆرجیا و ئۆكرانیا كرد بۆ چوونەناو باوەشی ناتۆوە، هەمان میتۆدیشی لە سوریا دووبارە كردەووە.\nئەردۆگانیش لە هەوڵی بەدەستهێنانی بەرژەوەندی و بەرزەفڕییە نەتەوەییەكانی ووڵاتەكەی دایە، بەڵام بنچینەكانی سیستەمی جیهانی ڕێگری لێدەكەن بگات بەوەی گەرەكیەتی، ئەمەش وای لێدەكات یاخی بێت، ئەو خاڵانەی خوارەوەش هۆكاری سەرەكی یاخیبوونی ئەردۆگانن:\nپڕۆژەی "عوسمانی تازە" : لای چاودێران شاراوە نییە كە سەرۆك ئەردۆگان دەیەوێت ووڵاتەكەی بەرەو باڵا بەرێت، هەر بەلایەنی كەمەوە گەرەكییەتی لەسەر ئاستی هەرێمی ئەوەی بۆ مەیسەر بێت، سەرچاوەی ئەمەش ڕووكردنە پڕۆژەی "عوسمانی تازەیە" كە لە ڕێگەیەوە ئەردۆگان دەیەوێت تەوەربەندییەكی "دەستبارێكی هەرێمی ئابووری سیاسی ئەمنی" پێكبێنێت كە بتوانی شانبەشانی هێزە جیهانییەكان ڕێبكات ، ڕۆڵی گرنگی جیوستراتیژی و تەوەربەندی توركیا لە هەمبەر دەوڵەتانی جیهان بگێڕێتەوە، پڕۆژی عوسمانی تازەش كار لەسەر یەكبوونی ڕایەڵە نەتەوەكانی دەڵەتی عوسمانی دەكات لە ناوچە عەرەبییەكان و بەلقان و ئاسیای ناوەڕاست.\nهاوسەنگی هێزە جیهانییەكان كە مەیلی بەلای دەوڵەتێكی دیاریكراودایە: ئەنقەرە پێی وایە كە هاوسەنگی هێزی جیهانی لە ئێستادا تا ڕادەیەكی زۆر ڕێگرە لە هەوڵەكانی بۆ گەیشتن بە ئامانجەكانی، ئەمەش وای لە ئەردۆگان كردووە وەك"یاخیبوویەك دژ بە سیستەمی جیهانی" دەركەوێت، ئەنقەرە وای دەبینی كە مەبەست لە هاوسەنگی هێز لە جیهاندا سیستەمەكەی ئەنجومەنی ئاسایشە كە 5 دەوڵەت تیایدا مافی بەكارهێنانی ڤیتۆیان هەیە كە زۆر جاران دژ بە بەرژەوەندی نەتەوەیی توركیا بووە.\nكاتێك جوڵەی توركیا بەرەو قوبڕس لەلایەن دەوڵەتانەوە ڕەتكرایەوە، ئەنقەرە لە ساڵی 1975 تووشی گەمارۆ بوو، چونكە وویستی بۆ ڕزگاركردنی توركەكانی ئەوی بكەوێتە جوڵە، بەرژەوەندییە نەتەوەییەكانیشی كەوتنە مەرتسییەوە كاتێك ڕوسیا و هەندێك جاریش چین لە ئەنجومەنی ئاسایش ڤیتۆیان بەكارهێنا دژ بە‌و بڕیارانەی دژ بە رژێمی سوریا بوون، ئەمە جگە لە بەركاهێنانی ڤیتۆ لە لایەن ئەمەریكاوە دژ بەو بڕیارانەی  لە بەرژەوەندی ئیسڕائیلیدا نین كە كێبڕكێكارە زەبەلاحەكەی توركیایە لە ناوچەكە.\nجا بۆ تێپەڕاندنی ئەو خاڵەی سەرەوە، ئەردۆگان و ڕاوێژكارەكانی وایدەبینن كە لەژێر سایەی پشێوی و بێسەرەوبەرەیی دۆخی هەرێمی ئێستا، پێویستە هاوسەنگییەكی نێودەوڵەتی لە نێوان دەوڵەتە گەورەكاندا ( ڕوسیا و ئەمریكا و چین و ئەڵمانیا و فەرەنسا) بێتەكایەوە، ئەمەش بۆ ئەوەی ئەنقەرە بتوانێت بەرژەوەندییە نەتەوەییەكانی بێنێتەدی و چوارچێوەی ئەو هاوسەنگییە نێودەوڵەتییەی جیهانی ئێستاش تیپەڕێنێت بە شێوەیەك و بە پێی توانا بتوانێت بەرژەوەندییەكانی توریكا دەستەبەر بكات.\nلە كۆتایدا، سیفەتی یاخیبوون كۆلكەی هاوبەشی نێوان ئەو سێ سەرۆكەیە بەوەی هەر یەكێكیان بە شێواز و ڕێبازی ناباوی دەرەوەی سیستەمی جیهانی ئێستا، ئارەزووی هێنانەدی بەرژەوەندی ووڵات و نەتەوەی خۆیان دەكەن، لەژێر سایەی ئەو داڕشتە "تڕەمپییە - پۆتینییە - ئەردۆگانییەدا" كە بۆتە میتۆدێكی سیاسی، وا پێدەچێت كە سیستەمی جیهانی ئێستا بەرەو "سیستەمی جەماوەری كاریزمایی" هەنگاو دەنێت كە دەیەوێت سیستەمی بنەماكانی ئەقڵانی و یاسایی داپۆشێت كە تا ڕادەیەك گەمەی كێبڕێكاری جیهانی هاریكاریانەی پاراستبوو، بەڵام لەژێر سایەی سیستەمی سەركردە جەماوەرییەكاندا وا پیدەچێت كە كێبڕكێكە بەرەو پێكدادان هەنگاو دەنێت.\nكەشتی "ئەبراهام لینكۆڵن" بەشدارە\nئەمریكا لەئاوەكانی كەنداو دەست بەمانۆڕی سەربازی دەكات\nهــەر بـەڕاسـتی عـێـراق شـوێـنـكـەوتـەی وڵاتـی ئـێـرانە؟\nبەشێكی سوریا دەبێتە كوردستانی سەربەخۆ\nسەرەتای سازش.. ئێران ئامادەی گفتوگۆیە لەگەڵ ئەمریكا\nراستی ئەو قسەیەی گوایە عادل ئیمام بۆ سەدام حسێن گریاوە (+ڤیدیۆ)\nوەزیری دەرەوەی یۆنان: 10 هەزار ساڵ لەمەوبەر كورد و یۆنانییەكان خاوەنی ئەنادۆڵ بوون\nوێنەیەكی كۆنی شاری مەككە بە 250 هەزار دۆلار دەفرۆشرێت\nدایكی بەزیندوویی ناشتبووی.. سەگێك كۆرپەیەك لەمردن رزگاردەكات \nویستی بەنرخێكی كەم لێوەكانی ئەستوور بكات بەڵام نەیزانی ئاوای لێبەسەر دێت \nئەمریكا لەئاوەكانی كەنداو دەست بەمانۆڕی سەربازی دەكات\nبۆچی پەلامارمان دەدەن؟\nهێزە دەریاییەكانی ئەمریكا یاری لەگەڵ "هەڵۆكانی ئێران" دەكەن\nشاسوار عەبدولواحید دەستی بەفشارو هەڕەشە كردووە\nشارپرێس وردەكاری كێشەكانی ناو جوڵانەوەی نەوەی نوێ‌و ناڕەزاییەكان ئاشكرادەكات


هه‌موو په‌رله‌مانتاره عه‌ره‌به‌كان دژی داواكارییه‌كانی كوردن" \nداواكارییه‌كانی لایه‌نی كوردستانی له‌باره‌ی پرۆژه یاسای هه‌ڵبژاردنی په‌رله‌مانی عێراقه‌وه، په‌رله‌مانتارێكیش پێشنیاز ده‌كات لیسته كوردستانییه‌كان یه‌كهه‌ڵوێست بن له‌م پرسه‌دا كه به "ته‌حه‌ددا" ناوی ده‌بات.\nد.ئه‌شواق جاف ئه‌ندامی لیستی هاوپه‌یمانی كوردستان بۆ واڵاپرێس، پرسی یاسای هه‌ڵبژاردنی په‌رله‌مانی عێراق به "ته‌حه‌ددا" بۆ لایه‌نی كوردستانی وه‌سف ده‌كات.\nداواشی ده‌كرد لیسته كوردستانییه‌كان یه‌كڕیزیی بپارێزن بۆ پاراستنی به‌رژه‌وه‌ندییه‌كانی كوردستان له‌و پرۆژه یاسایه‌دا.\nئاشكراشی كرد "هه‌موو په‌رله‌مانتاره عه‌ره‌به‌كان له‌دژی داواكارییه‌كانی كوردن"، چونكه یه‌ك بازنه‌یی كه داواكاری كورده ده‌بێته هۆی نه‌فه‌وتاندنی دواهه‌مین ده‌نگی كوردستانیانی باشور و ناوه‌ڕاستی عێراق و ناوچه دابڕێنراوه‌كانی كوردستان، داوایه‌كی تری كورد كه دیاریكردنی كورسییه‌كانه به‌پێی ژماره‌ی ده‌نگی ده‌نگده‌ران، واتا له‌هه‌موو عێراقدا یه‌ك رێژه‌ی ده‌نگ دیاری بكرێت بۆ بردنه‌وه‌ی كورسییه‌ك، نه‌وه‌كو له كوردستان به 50 هه‌زار ده‌نگ و له‌ناوه‌راست و باشوری عێراق به كه‌متر كورسییه‌كی په‌رله‌مان دیاری بكرێت.


دابەزینی كوالێتی مرۆڤی كورد - تۆڕی میدیایی خەڵک\nدابەزینی كوالێتی مرۆڤی كورد\nلەڕاستیدا بەندە نە كۆمەڵناسم و نەدەرونناس، نە شارەزا و پسپۆڕی پەروەردەییشم، بەڵام ئەوەندەی چاوێكی ئاسایی بیبینێت، دەتوانم و بەمافی خۆمیشی دەزانم وەك مرڤێكی سادەی نێو ئەم كۆمەڵگەیە، قسە و تێبینیم هەبێت لەسەر ئەو بوارانەی كە بەحوكمی كاركردن لەبواری ڕۆشنبیری و سیاسەتی كوردیدا، دەكەونە ناوكێڵگە كەلتوری و ڕۆشنبیرییەكەوە.\nئەگەر لەڕاستی دوورنەكەوینەوە، دەتوانین بەپشتبەستن بە تیۆرەكانی پەروەردە و زانستی دەرونناسی، جەخت لەوە بكەینەوە كە مرۆڤ لەخودی خۆیدا لایەنێكی نەرێنی و حەزی شەڕانگێزی هەیە. خۆ ئەگەر وانەبا، خودی مێژوو دەوەستا و كۆمەڵگەیەكی مەلائیكەتی دەبوو، بەڵام كۆمەڵگەیەكی داخراوی بێ جوڵەی بێ ململانێ و مەڕئاسامان دەبوو، هیچ ڕووداوێكی گەورە لەژیانمان ڕووی نەدەدا، مێژوو دابەش نەدەبوو بۆ قۆناغە جیاوازەكان! ململانێی شەڕ و خێ نەدەبوو، ئەوجا نە فەلسەفەكان دەهاتنە ڕوو، نەئاینەكان دادەبەزین!.\nبەم پێیە كە شەڕو خراپە بەشێكن لە سروشتی مرۆڤ، ئیدی قوتابخانەكانی فیكر و فەلسەفە و پەروەردە و ئاین، پێكەوە هەوڵ دەدەن بۆ گەشەپێدانی لایەنە باشەكەی مرۆڤ، دەرخستنی لایەنە خێرەومەندییەكەی، لەبەرانبەریشدا، یاسا و سزا و كۆمەڵگە، دەست دەكەن بە هەوڵدان بۆ دیسپلینی لایەنی خراپەی مرۆڤ، بۆ ئیحتیواكردنی!.\nئەوەی باسمكرد وەك پرنسیپ و ڕۆتینە و لەهەموو تاكەكان و كۆمەڵگەكاندا بەڕێژەی جیاواز و لەكاتی جیاوازدا خۆی نمایش دەكات. بەڵام ئەم بارە سروشتییە كاتێ مەترسی پەیدا دەكات، كە بۆ مەرامی جیاجیا وەبەرهێنان لەسەر لایەنە خراپەكەی مرۆڤ بكرێت.\nلەكۆمەڵگەی كوردیدا، لەم قۆناغەدا ئەم مەترسیە ئامادەگییەكی گەورەی هەیە و، بێگومان ئاكامێكی مەترسیدار چاوەروانمان دەكات. چونكە لە ئیستادا هاوكێشە سروشتییەكانی سوننەتی ژیانی مرۆڤمان گۆڕیوە، لەبری كاركردن بۆ گەشەپێدانی لایەنە باشەكانی مرۆڤ، دەستمان كردووە بەگەشەپێدان و ئیبرازكردنی لایەنە خراپەكانی مرۆڤ.\nلەم هەرێمی كوردستانەدا، نەیاسا، نە پەروەردە نەئاین، كاری خۆیان ناكەن و تەنها بۆ دیكۆر و ئێكسسوار وجودیان هەیە، دەنا دەبوو ئاسەوارێكیانمان بەچاوی سەر ببینیایە.\nكۆمەڵگەی كوردی لە سكەی سروشتی خۆی دەرچووە، هەموو سێكتەرەكان داروخاون و بیناكردنەوەیان نەك ئاسان نیە، بەڵكو زۆرجار لەبەرانبەر قەبارەی كاولكارییەكەدا، مرۆڤ هەست دەكات بیناكردنەوەی زۆر ئەستەمە!.\nلێرە بەبەرنامە، بەنەهجی سیاسی كار دەكرێت بۆ گەشەپێدانی توانای تاك لەسەر جنێودان و خراپەكاری، لەم پرۆسەیەدا میدیا و سۆسیالمیدیا خراپترین و مەترسیدارترین ڕۆڵ دەبینن و، كارئاسانییەكی یەكجار زۆر دەكەن بۆ ئەو پرۆسەیە.\nئێمە دەكرێت لە دانا و زانایانی دنیا بپرسین، لەكوێ هەبووە و لەكوێ دیتراوە، كۆمەڵگەیەك بە پیرو گەنج و خوێندەوارو نەخوێندەوار و هەموو چین و توێژەكانییەوە، سەرقاڵی یەكترشكاندن و ناوزڕاندن و جنێودان بەیەكتر و شكاندنی ئێسقانەكانی یەكتر بن؟. لەكوێ دیتراوە حیزب هەبێت شانازی بكات بەوەی كەنالێكی فەزایی بكاتەوە و ناوی بنێت “تۆپخانە” واتە دەزگایە بۆ جنێودان و تەشهیر و ناوزڕاندن؟.\nلەكوێ هەبووە حیزبی ئاینی و نەتەوەیی و دیموكراتی و هەموو ئەلفاز و ئەلقابەكانی تر، پێكەوە خەریكی هاندانی لایەنگرانیان بن، پەیچ و میدیاكانیان بن بۆ جنێودان؟ بۆ تێكدانی شیرازەی كەلتوری میللەتێك؟ بۆ لاوازكردنی گیانی دیالۆگ و پێكەوە ژیان؟ لەكوێدا هەبووە حیزب پرۆژەی هەبێت بۆ شكاندنی تەنانەت دۆستەكانی خۆی!.\nئەوەی لەكتێبەكاندا بۆ ئێمە نوسراوە، كۆمەڵگە و مرۆڤی كورد، نمونەی شەهامەت و گیانفیدایی بوون، نمونەی خەباتكاری و تێكۆشان و مانا جوانەكان بوون، كەچی ئێستا، تەنانەت بە زۆربوونی ژمارەی لایكی پۆستەكانی یەكتر لە فەیسبوك و تۆڕە كۆمەڵایەتییەكان، ڕژدی دەبەن!.\nقۆناغەكە بەڕادەیەك مەترسیدارە، مانای هاوڕییەتی و هاوخەباتی بەتەواوی سفركراوەتەوە، كەسێك (داوای هاوڕێیەتی)ت بۆ دەنێرێت، بۆ ئەوەی ببێتە (سیخوڕ) بەسەرتەوە! باشە لەكوێی هاوڕییەتی ئەوە جێگای دەبێتەوە؟ مەگەر هاوڕییەتی لەناو كوردا ئاوابووە؟كام كاندید جنێودەرتربێت، دەنگی زیاتر دێنێت! كام مامۆستای ئاینی زیاتر دەنگ بەرز بكانەوەو هاوار بكات، خەڵك بۆ گوێگرتن لەو دەچن! نەك ئەوانەیان كە پڕترن لەزانیاری!.\nكاتێ لەم لێشاوە سەرنج ئەدەین، گومان دەكەیت لەوەی چۆن ئەو نەوەیە پەروەردەكراون؟ وەزارەتی پەروەردە و مزگەوتەكان وكلێساو دێرەكان چۆن مرۆڤێكیان بەرهەمهێناوە كە تاسەر ئێسقان دژی خۆیەتی؟ دژی پێكەوە ژیانە و دەگەڕێت بەدوای سەریەشەدا بۆ خۆی و بۆ كۆمەڵگە و هاوڕێكانی؟.\nپرسیارەكان زۆر جدی و مەترسیدارن، بۆیە مرۆڤ ئەگەر لەهەر پلەو پایەیەكی مەعریفیدابێت، قورس نیە بۆی كاتێ بەراورد دەكەین لەنێوان نەوەكانی ڕابردوومان و سەیری شەهامەتی ئەوان دەكەین، هەست دەكەین كوالێتی مرۆڤی كورد بەجۆرێك دابەزیوە، ڕەنگە یەك سەدەمان پێویست بێت بۆ بیناكردنەوەی ناخ و ڕاستكردنەوەی پەروەردەی تاكی كۆمەڵگەی كوردستان.\nچەند هۆکارێک کە وادەکات نەتوانیت ورگت لابدەیت، هەرچەندە هەوڵی زۆریش بدەیت


کۆلۆنێڵ مایلس کاگنس تەواوبوونی ئەرکەکانی خۆی لە رۆژئاوای كوردستان راگەیاند\n2020-09-06 [12:53 PM]\nکۆلۆنێڵ مایلس کاگنس گوتەبێژی فەرمی هاوپەیمانی جیهانی بەڕێبەرایەتی ئەمەریکا بۆ شکستپێدانی داعش لە کۆنگرەیەکی ڕۆژنامەنووسی هاوبەشدا لەگەڵ هێزەکانی سوریای دیموکرات ڕایگەیاند، کە ئەرکەکانی لە باکور و ڕۆژهەڵاتی سوریا کۆتایی پێهات.\nکۆنگرە ڕۆژنامەنووسیەکە لە بنکەی هاوپەیمانان لە بەنداوی ڕۆژهەڵاتی شاری حەسەکە بە بەشداری مستەفا بالی گوتەبێژی فەرمی هێزەکانی سوریای دیموکرات و وتەبێژی فەرمی هاوپەیمانی نێودەوڵەتی کۆلۆنێل مایلس کاگنس بەڕێوە چوو.\nلە سەرەتای کۆبوونەوەکەدا مستەفا بالی قسەی کردو گوتی" دوای ساڵێک و چوار مانگ کاری هاوبەش لەگەڵ کۆلۆنێڵ مایلس کاگنس، ئەرکی ئەو کۆتایی هاتووە و دەگەڕێتەوە وڵاتەکەی.\nکۆلۆنێل مایلسیش گوتی " شەش ساڵ پێش ئێستا هێزەکانی هاوپەیمانانی نێودەوڵەتی بۆ شەڕ کردن لە دژی ڕێکخراوی تیرۆریستی (داعش) دامەزران. لە 10 ی ئەیلولی 2014 ەوە ئێمە 7 ملیۆن کەس و 110 هەزار کیلۆمەتر دووجا زەوی داگیرکراومان ئازاد کردووە".\nمایلس کاگنس دووپاتی کردەوە کە جیهان لەبیری ناچێت پاڵەوانی ڕاستەقینەی شەڕی دژی داعش هێزەکانی سوریای دیموکراتە " هەسەدە بۆ لەناوبردنی داعش لە ڕەققە وە بۆ ڕمێلان و لە عامودێ بۆ بەسرە هێزەکانی ڕێکخست و شکستی بە داعش هێنا".\nمایلس کاگنس گوتیشی "داعش زیانی بە خێزان و هاوڕێکانتان گەیاندووە هەندێکتان بەهۆی کردەوەی چەتەکانی داعش و حکومەتی ئەسەد و شەڕیان لە دژی خەڵکی مەدەنی برینێکی قوڵتان هەیە".\nلە کۆتایی قسەکانیدا گوتیشی "ئێمە لەگەڵ هەسەدە هاوکاردەبین و هەتا لەناوچوونی داعش بە تەواوی پشتگیریان لێ دەکەین هەروەها لەگەڵ هێزە عێراقییەکان کار دەکەین بۆ بەهێزکردنی ئاسایشی سنوور و ڕێگریکردن لە هاتوچۆی داعش لە سنووری سوریا و عێراق".\nلە کۆتایی لێدوانەکەیدا بە شێوەیەکی زۆر بەسۆزەوە ماڵئاوای لە گەلی ڕۆژئاواو باکوری سوریا کرد و لە کاتی ماڵئاوایی لە هاوپیشەکانی هەسەدە دەستی بەگریان کرد.


حكومه‌ت له سرووته‌كانی گیانگۆڕكێدا – Denegkan\nحكومه‌ت له سرووته‌كانی گیانگۆڕكێدا\nbyمحەمەد\tOctober 4, 2010\tگشتی\nئێستا له‌و هه‌رێمه‌ی ئێمه‌دا هیچ شتێك ئه‌وه‌نده‌ی ریفۆرمی سیاسی له رووی قسه له‌سه‌ركردنه‌وه له پێشه‌وه‌ی شته‌كان نییه. سیاسه‌ت هه‌ر به‌ته‌نها قۆرخی حزبه‌كان نییه و سه‌ره‌ڕای ئه‌وه‌ی حكومه‌ت ده‌بێ وه‌ك بوونێكی سیاسی خۆی نمایش بكا تاكه‌كانیش له‌نێو فه‌زای كۆمه‌ڵگه‌ی پڕ جووڵه‌ی ئه‌مڕۆدا ده‌بێ ببن به بوونه‌وه‌ری سیاسی.\nئه‌وه‌ی جێی سه‌رنج و ته‌نانه‌ت لێكۆڵینه‌وه‌شه ئه‌وه‌یه(بۆچی حكومه‌تی هه‌رێمی كوردستان ئه‌ركی سیاسی پێ نه‌سپێردراوه) و ئه‌وه‌نده‌ی سه‌رقاڵی قسه‌كردنه! له‌سه‌ر پڕۆژه و بودجه و مووچه و نه‌وت و …تاد هه‌ر هیچ قسه‌یه‌كی( نه‌ك كردار ) له‌سه‌ر وه‌زیفه‌ی سه‌ره‌كی خۆی كه سیاسه‌ته نییه؟!.\nهه‌ڵبه‌ته ئه‌م پرسیاره‌ی ئێمه لێره‌دا كردمان له بنچینه‌دا كێشه‌یه‌كه و ده‌كرێ ببێته ناونیشانی گرنگترین تۆژینه‌وه‌ی سیاسی و دواتریش ئه‌گه‌ر ئازادی ئه‌كادیمی به‌هه‌ق فه‌راهه‌م بێ ئه‌وا زۆر له راستیه‌كانمان بۆ روون ده‌بنه‌وه و به قازانج بۆ ره‌وتی كاری سیاسی له وڵات ده‌شكێته‌وه.\nله‌وانه‌یه هه‌بن بڵێن ئه‌ی باشه سیاسه‌ت له‌وه زیاتر چییه؟ و ئه‌وه نییه ئیداره‌ی داموده‌زگا حكومییه‌كان ده‌كا و رۆژانه كاروباری هاوڵاتیان راده‌په‌ڕێنێ؟.\nمانای فیكری و مه‌عریفی سیاسه‌ت له سۆسیۆلۆژیای سیاسیدا بریتییه له هه‌ڵسوڕاندنی هه‌موو كاروباره ئابووری و كۆمه‌ڵایه‌تی و ساغله‌می و فه‌رهه‌نگی و بازرگانی و په‌روه‌رده‌یی و …..تاد و فه‌راهه‌مكردنی باشترین فه‌زا كه تیایدا هه‌موو ئه‌م بوارانه دینامیكیانه له‌گه‌ڵ یه‌كتر و بۆ یه‌كتر و له نێو یه‌كتر بێن و بچن.\nبه‌و پێیه بێ حكومه‌ته‌كه‌ی له‌مه‌ڕ خۆمان ته‌نها لایه‌نه فیزیكییه‌كه‌ی ئابووری و بازرگانی له‌م هه‌موو فه‌زایانه وه‌رگرتووه و ئه‌م هه‌ڵه گه‌وره‌یه فیت هه‌ڵه‌ی كۆمۆنیسته‌كانی شوره‌وی پێشان و ئه‌و ته‌رزه فه‌رمانڕه‌وایانه‌یه كه له دوا وێستگه‌دا بوون به دیكتاتۆر و هه‌رچی هه‌بوو له شه‌رایتی فیزیكی وڵات خستیانه خزمه‌ت پاراستنی هه‌ژموونی حوكمڕانی خۆیان و ئه‌وه‌ی كه له هه‌موو ئه‌م فه‌زایانه‌ی سه‌ره‌وه گرنگتر و بایه‌خدارتره كه ( پڕۆژه‌كانی گه‌شه‌ی ئینسانه‌كانه-مشاریع التنمیه البشریه) خرانه خانه‌ی فه‌رامۆشكردنه‌وه. بایه‌خنه‌دان به بیناكردنی ئینسان هۆكاری سه‌ره‌كی ئه‌و نا ئومێدییه گه‌وره‌یه كه هاوڵاتیانی ئه‌م سه‌رزه‌مینه‌ی ئێمه تێی كه‌وتوون و تا ئه‌و ئاسته چووه رێك بووه به كێشه‌یه‌كی ده‌روونی گه‌وره‌ی كۆمه‌ڵگه‌كه‌شمان. بیناكردنی ئینسان هه‌ر به‌ته‌نها قسه‌ی نێو كتێبه‌كان و ده‌ربڕینی سیاسیه‌كان نییه به‌قه‌د ئه‌وه‌ی (مرۆڤ) وه‌ك بوونێكی به‌ڕێز ده‌بێ بایه‌خ به ته‌ندرووستیه‌كه‌ی بدرێ، ئه‌مه ئیشی پڕۆژه ته‌ندرووستییه‌كانه.به هه‌مان شێوه ده‌بێ بایه‌خ به مێشكی بدرێت، ئه‌مه‌ش ئیشی پڕۆژه په‌روه‌رده‌یی و فه‌رهه‌نگی و سه‌نته‌ره‌كانی داهێنانه له وڵات چون له بنچینه‌دا كه‌سه داهێنه‌ره‌كان به‌ڕای زۆربه‌ی هه‌ره زۆری بیریاره گه‌وره‌كان گه‌وره‌ترین سامانی نه‌ته‌وه و كۆمه‌ڵگه‌ن. دیسانه‌وه ده‌بێ بایه‌خ به دابینكردنی ژیانی بدرێت له شوێنی نیشته‌جێبوون و دامه‌زراندنی له‌و بواره‌ی كه ده‌كرێ تیایدا پایه‌یه‌ك بێ بۆ ئه‌و و له هه‌مان كاتیشدا رۆڵی خۆی له‌نێو كۆمه‌ڵدا بگێڕێ، ئه‌مه‌ش ئیشی پڕۆژه‌كانی ئاوه‌دانكردنه‌وه و پته‌و كردنی رۆڵی دامه‌زراوه مه‌ده‌نییه‌كانه. ده‌بێ بایه‌خ به ئاره‌زووه‌كانی بدرێت، ئه‌مه‌ش ئیشی دامه‌زراوه وه‌رزشی و هونه‌ری و هزرییه‌كانه. به‌هه‌مانشێوه ده‌بێ بخرێته نێو كه‌شێكی ئه‌وتۆوه كه له خۆیه‌وه ئه‌و هه‌سته بكا كه یه‌ك زه‌رره دابڕانی له بزاوتی سیاسی كۆمه‌ڵگه‌كه‌ی جۆرێك له‌خۆگلخاندن و ته‌نانه‌ت خیانه‌تیشه.\nئه‌مه‌یه پڕۆژه‌ی گه‌شه‌پێدانی مرۆیی كه ئه‌مڕۆ له وڵاته هه‌ره پێشكه‌وتووه‌كاندا له پێشه‌وه‌ی هه‌موو لایه‌نه‌كانی دیكه‌یه و قسه له‌سه‌ر ئه‌وه‌یه ئه‌گه‌ر پێڕانه‌گه‌ین سه‌رله‌نوێ مرۆڤ به شێوه‌یه‌ك بینابكه‌ینه‌وه هه‌ست به ئینسانبوونی خۆی بكا، ئه‌وا به دڵنیاییه‌وه تادێ نائومێدییه‌كان زیاتر ده‌بن و مرۆڤیش وه‌ك بوونێكی ئه‌نتۆلۆژی به‌ره‌و ئاقارێكی دیكه ده‌چێ، ئه‌و ئاقاره‌ی كه زیاتر مه‌رگدۆستی به‌سه‌ریدا زاڵده‌بێ و ره‌فتاره‌كانی دژكاری به‌ره و سه‌ره‌وه ده‌چن و ئاره‌زووه‌كانی بۆ خۆشه‌ویستی له‌لا نامێنێت.\nگۆرباشۆفی دوا سه‌رۆكی یه‌كێتی سۆڤیه‌تی پێشوو له‌گه‌ڵ بوونی به سه‌رۆك هه‌ستی به‌وه كرد كه حیزب چووه‌ته نێو ورد و درشتی وڵاته‌كه‌یی و له جیاتی ئه‌وه‌ی هه‌ر ئه‌م حزبه تاكه‌كانی ئه‌م وڵاته به‌ره‌و به‌سیاسیبوونی ئاسایی به‌رێ به‌ره‌و به‌حزبیبوونیان ده‌بات، ئه‌م حاڵه‌ته بڕستی لێ بڕیون و خه‌ریكه كۆمۆنیزم (ده‌كرێ) نه‌ك (ده‌بێ) به مه‌زهه‌بێكی دیكه‌ی كریستیانییه‌ت و بگره له كاسۆلیكییه‌تیش تێیده‌په‌ڕێنێ. ئا له‌و ساته‌وه‌خته دره‌نگانه‌دا گۆربی بڕیاری نینۆككردن و قه‌ڵه‌مكردنی حزبی داو ویستی حزب بخاته‌وه نێو فه‌زا راسته‌قینه‌كه‌ی خۆی.\nگۆرباشۆف بۆ ئه‌م پڕۆژه ستراتیژییه حه‌یاتییه له خۆیه‌وه و تاكڕه‌وانه به‌م كاره هه‌ڵنه‌ستا بگره هه‌روه‌ك له كتێبه‌كه‌ی خۆیدا(پیرۆسترۆیكا..دووباره بنیاتنانه‌وه و هزری سۆسیالیزم) باسی ده‌كا، پرسی به پزیشكه‌كان و ئه‌ندازیار و نووسه‌ران و زۆر له رێكخراوه‌كان كردوو زۆربه‌ی هه‌ره زۆریان له‌گه‌ڵ ئه‌وه بوون كه سه‌رله‌نوێ بیناكردنه‌وه پێویسته و چیتر دواخستن قبوڵ ناكات. بۆ نمونه گابریل گارسیا ماركیز له وه‌ڵامی پرسه‌كه‌یدا وتی: دنیا هه‌مووی پێویستی به پیرۆستڕۆیكایه نه‌ك به‌ته‌نها سۆڤیه‌ت. گۆرباشۆف مه‌به‌ستی نه‌بوو جڵه‌وی حوكم و ده‌سه‌ڵاتی له ده‌ست ده‌رچێ و پێشبینی ئه‌م هه‌ڵوه‌شانه‌وه خێرایه‌شی نه‌ده‌كرد، به‌ڵام كاتێ زۆربه‌ی بڕیاره‌كانی پیڕۆستڕۆیكا و گلاسنۆسیشی جێبه‌جێكرد وه‌ك ئه‌وه وابوو تۆ بێیت و ده‌روازه له‌سه‌ر دنیایه‌ك به‌ند و گیراوی به‌ندیخانه‌كان بكه‌یته‌وه یا له ئاسمانه‌وه له‌ته سه‌موون و نان به‌سه‌ر لێقه‌وماوانی لافاو یا بوومه‌له‌رزه هه‌ڵده‌یته خواره‌وه.\nله‌وه‌یاندا گۆرباشۆف بێ ئه‌وه‌ی خۆی بیه‌وێ له دوا پاڵه‌وانی شوره‌وییه‌وه بوو به پاڵه‌وانی ئازادی گه‌ل و نه‌ته‌وه‌كانی نێو ئه‌و كۆنفیدراسیۆنه به‌زۆر به‌یه‌كه‌وه لكاوه. ئه‌و ده‌مه‌ی كه ئه‌و پاڵه‌وانه رووسه له‌مه‌ركه‌زییه‌تی ده‌سه‌ڵات بێزار بوو و جیاكردنه‌وه‌ی ده‌ستی حزبی له كاروباری حوكم به یه‌كه‌م هه‌نگاوی پێشكه‌وتنی وڵاته‌كه‌یی و رزگاربوونی له‌و ده‌رد و نه‌خۆشیانه ده‌زانی كه پێیانه‌وه ده‌یناڵاند كولتورێكی سیاسی و ته‌نانه‌ت ته‌رزه بیركردنه‌وه‌یه‌كی سۆسیۆكولتووری زۆربه‌ی وڵاتانی دنیای گرتبوه‌وه و تا ده‌هات ناوه‌نده‌كانی ده‌سه‌ڵات به‌سه‌ر كه‌نار و ده‌وروپشته‌كانی خۆیاندا دابه‌ش ده‌بوون و ته‌نانه‌ت ئه‌وسا زۆر له سیاسییه‌كانی خۆشمان ناویان له‌م شه‌پۆله نابوو( باهۆزی دیموكراسی)!.\nدووباره كردنه‌وه‌ی هه‌ڵه‌كانی ده‌سه‌ڵاتداره‌كانی پێشوو و چاولێكه‌ری زۆربه‌ی هه‌ره زۆری دیكتاتۆر و میره فه‌رمانڕه‌وا ره‌هاكان و گلدانه‌وه‌ی هه‌رچی توخمه‌كانی ده‌سه‌ڵات هه‌یه له ده‌ستی حزبێ یا چه‌ند حیزب و كه‌سێك راستیی ئه‌و تیۆره‌مان بۆ ده‌سه‌لمێنێ كه هه‌ر وڵاتێك چه‌نده خێر و بێری زۆر بێ و چه‌نده ده‌وڵه‌مه‌ند بێ ئه‌وه‌نده بۆی ده‌بێ به به‌ڵا و دواتر به‌ر نه‌عله‌تی ئه‌م سامانه‌ی خۆی ده‌كه‌وێت.\nخێر و بێری وڵاتی ئێمه ئه‌وه‌نده زۆره ته‌نانه‌ت به‌شی به‌خێوكردنی زۆر له وڵاتانی خۆرهه‌ڵاتی ناوه‌راستیش ده‌كات و ئه‌گه‌ر ئیداره‌یه‌كی به‌ویژدانی!! بكرێت به دڵنیاییه‌وه كه‌سێك له وڵاتدا نابینیته‌وه رووی گرژ به‌رامبه‌ر سیاسییه‌كان نیشان بدات كه به‌داخه‌وه ئێستاكه زۆربه‌ی هه‌ره زۆری خه‌ڵكی هه‌م رقی له سیاسه‌ته و هه‌م له سیاسییه‌كان و وه‌ك كه‌سانێكی ئه‌ستێره‌یه‌كی دیكه ده‌یانبینن و له‌وه‌شیاندا بۆشایی گه‌وره‌ی ئابووری و سیاسی و كۆمه‌ڵایه‌تی نێوان خۆیی و ئه‌وان و دیواره ئه‌ستووره‌كانی نێوانیان به شایه‌د ده‌گرێ و به ناهه‌ق ده‌رناچێ.\nسیاسه‌تكردن له بنچینه هزریی و مه‌عریفییه‌كه‌یدا موماره‌سه‌كردنی ده‌سه‌ڵاتی خه‌ڵك و هه‌ڵسوڕاندنی ئه‌و مافانه‌یه كه ئه‌وان واته تاكه‌كان بواریان به سیاسییه‌كان داوه له‌سه‌ر كورسییه‌كانی خۆیانه‌وه بۆ حوكمڕانی وه‌ریگێرن، له فۆڕمه هه‌ره نوێیه‌كه‌شیدا ده‌سه‌ڵات موڵك و پێدراوی خه‌ڵكانێكه به چه‌ند نوێنه‌ر و رامیارێك تاوه‌كو له‌جیاتی ئه‌وان سه‌ردار بن و دادپه‌روه‌رانه ئه‌م ئه‌ركه ئه‌خلاقییه جێبه‌جێ بكه‌ن.\nكاتێكیش حكومه‌ت داده‌مه‌زرێ و ده‌ست ده‌داته میكانیزمه‌كانی خۆی بۆ فه‌رمانڕه‌وایی ئه‌وا ئه‌م ئه‌مانه‌ته كه ده‌سه‌ڵاته و هی خه‌ڵكه لای ئه‌وه له جوانترین و پته‌وترین ستراتیژدا ده‌بێ دابڕێژێ و هه‌وڵ بدات كه‌مترین ناڕازی له وڵاتدا بمێنێ و ئه‌و كه‌مینه سیاسیه ناڕازییه‌ش هه‌میشه ئاوێنه‌ی به‌رده‌می ده‌سه‌ڵاته و ده‌بێ به زه‌روور و حه‌قیقه‌تی بزانێ تاوه‌كو هه‌میشه خۆیی و ئیش و كاره‌كانی لێدیار بێ و به‌ره و ئاسۆی دیكه هه‌نگاوی پته‌وتری پێ بنێ.\nئه‌وه‌ی لێره‌دا دووباره ده‌مانباته‌وه سه‌ر پرسیاره سه‌ره‌كییه‌كه‌ی له‌سه‌ره‌تای ئه‌م وتاره‌دا كردمان ئه‌وه‌یه: ئایا به‌راست حكومه‌تی ئێمه له هه‌رێمی كوردستان له رابردوو و له ئێستادا حكومه‌تێكی سیاسیی بووه یا ئه‌وه‌تا لایه‌نی دیكه هه‌ن له پشتی ئه‌و و له سه‌ره‌وه‌ی ئه‌و هه‌قی موماره‌سه‌ی كاری سیاسییان لێ سه‌لبكردووه و ته‌نها قیرتاوكردنی شه‌قام و كردنه‌وه‌ی سوپه‌ر ماركێته‌كان و قسه‌كردن له مووچه‌ی شه‌هید و ئه‌نفال و خانه‌نشینان و دانی سولفه‌ی عه‌قار و شتی تریان بۆ هێشتۆته‌وه. بێگومان ئه‌وه حزبه‌كانن ئه‌وه‌ی كاری سیاسییه به حكومه‌تی ره‌وا نابینن و وه‌ك لیژنه‌یه‌كی كڕین و فرۆشتن مامه‌ڵه‌ی له‌گه‌ڵدا ده‌كه‌ن، بێگومان ئه‌م فۆڕمه له‌كاری حكومه‌تكردن له دنیای فه‌رمانڕه‌واییدا و له پێشتردا نموونه‌ی زۆر بووه و سیمایه‌كی فه‌رخه توتالیتاریانه‌یه و نمونه‌كه‌ی سۆڤیه‌تمان له باكگراوندێكی گه‌وره‌تردا نیشاندا و زۆربه‌شمان چاره‌نوسه‌كه‌یمان بینی. له خیتابی سیاسی نێوخۆی عێراقییه‌كان و له كوردستانیش و له ده‌ره‌وه‌ش كاتێ ئاماژه بۆ ئه‌و جوگرافیایه ده‌كه‌ن كه هه‌رێمی كوردستانه یه‌كسه‌ر عیباره‌ی (ناوچه‌كانی ژێر ده‌سه‌ڵاتی حزبه كوردییه‌كان یا دوو حزبه‌كه) ده‌بیستین. ئه‌م ئاماژه‌یه ده‌موده‌ست حكومه‌تمان لێ ون ده‌كات و له به‌رامبه‌ریدا هه‌یبه‌تی حزبمان بۆ به‌رز ده‌كاته‌وه، ئه‌مه له كاتێكدا ئێمه وه‌ك بزاوتی سیاسی كوردی كه مێژوویه‌كی درێژمان له خه‌بات بۆ هێنانه كایه‌ی دیموكراسی و كۆمه‌ڵگه‌ی مه‌ده‌نی هه‌بووه و تا ئێستاش به‌رده‌وامین له ناوهێنانی ئه‌و واقیعه سیاسییه‌ی هه‌رێم به(ئه‌زموونی دیموكراسی گه‌له‌كه‌مان) ده‌بوایه هه‌ر له سه‌ره‌تای یه‌كه‌م كابینه‌ی حكومه‌تدا تێڕوانینی سیاسیانه‌مان دابایه حكومه‌ت و حزبه‌كان له دووره‌وه ته‌نها له گه‌ڵاڵه‌كردنی به‌رنامه‌ی حكومییدا رۆڵیان هه‌بوایه، نه‌وه‌ك وه‌ك لیژنه‌یه‌ك لێی بڕوانن كه ته‌نها كاروباره‌كانی هاوڵاتیان راپه‌ڕێنێ.\nئه‌گه‌رچی حزبه‌كان له نوێترین پێناسه و فۆڕمی خۆیاندا نه گه‌وهه‌ر نه سیمای خۆیان ون نه‌كردووه و هه‌میشه حیزبه‌كان ئه‌ولادی دیموكراسین و تا له‌نێو دیموكراسیدا گه‌وره‌تر بن ده‌بێ زیاتر خزمه‌تی ئه‌و دایكه‌یان بكه‌ن و به وه‌فابن بۆی مه‌گه‌رنا ئه‌و به‌هه‌شته‌ی له ژێر پێی دیموكراسییه‌تی دایك دایه نابینن!.\nPrevious كۆچ ….. شیعری: سه‌ڵاح فایه‌ق\nNext تۆ نازانیت چەند نزیکیت لە دڵمەوە !


* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,679) پەڕتووک | |\n👫 عیماد زەنگەنە\nشاعیر و ڕاگەیاندکار بووە و لە لە ڕێکەوتی 25-02-2017 کۆچی دواییکردووە.\n✌ شیفا زکری ئیبراهیم - شیفا گەردی\n👫 محەمەد فایەق تاڵەبانی\nپەیامنێری کەناڵی ئەلجەزیرە-بوو لەسنووری سلێمانی و کەرکوک و ئێوارەی 25-02-2010 بەکارەساتی ئۆتۆمبێل لەسەر رێگای نێوان سلێمانی-کەلار گیانی لەدەستدا\nمحەمەد فایەق تاڵەبانی\n📊 بابەت 370,577 | وێنە 57,415 | پەڕتووک PDF 10,679 | فایلی پەیوەندیدار 39,010 | 📼 ڤیدیۆ 164 | 🗄 سەرچاوەکان 13,635 |\n🏆 ئەڵەش مەڵەش | 🏷 پۆل: یارییە کوردەوارییەکان | زمانی بابەت: 🏳 لەکی\n👁 ئەم بابەتە 6,213 جار بینراوە


بورهان شێخ ڕەئوف: دوا ڕۆژەکانى ترەمپ لە کۆشکى سپى. – WTARIKURD\nهەرچەندە 20- 01- 2021 دوا ڕۆژى دەستەڵاتى سەرۆک ترەمپە لە کۆشکى سپى، بەڵام هەوڵ و تەقەلاکانى کۆنگریسى ئەمریکا بە دیموکرات و هەندێک لە کۆمارییەکانیشەوە بۆ ئەوەیە ترەمپ کارکەنار بکرێت بە تۆمەتى هاندان بۆ توندوتیژى.\nهەوڵەکان خۆى لە سێ سیناریۆدا دەبینێتەوە:\n1. دورخستنەوەو لەکارخستنى سەرۆک لە ڕێگەى کۆنگریسەوە: ئەمە بە فەرمى وەکو یەکەم هەنگاو دیموکراتەکان بە هاوکارى هەندێک لە کۆمارییەکان کە حزبى سەرۆک خۆیشین لە کۆنگریس یەکەم هەنگاویان بۆنا بە سەرکەوتویى بەرزیان کردەوە بۆ ئەنجومەنى پیران ، بەڵام ئەم هەنگاوە قورسترە چونکە لەئەنجومەنى پیران بە زۆرینەى ئاسایى ئاوا بڕیارێک تێناپەڕێت، بەڵکو پێویستى بە زۆرینەى 2/3 واتە 67 دەنگ لە کۆى 100 ئەندام هەیە،\nدەستورى ئەمریکا ئەو دەستەڵاتەى بە دیاریکراوى داوە بە ئەنجومەنى نوێنەران کە سەرۆک کۆمار لەکاربخات واتە تۆمەتبارى بکات و دواتر ئەنجومەنى پیران مافى دادگایی کردنى سەرۆکى هەیە کە ئایا بێتاوانە یان تۆمەتبارەو لەکاری بخات.\n2. ئەکتیفکردنى هەموارى دەستورى بیست و پێنجەم: هەروەکو سەرکردەکانى دیموکراتەکان و هەندێک لە بەرپرسە کۆمارییەکان نایشارنەوە ئەم ئۆپشنەیان بەلاوە گونجاوە. هەموارى بیستو پێنجى دەستورى ساڵى 1967 لە بڕگەى چوارەمیدا دەڵێت: لەکارخستنى سەرۆک لەلایەن جێگرەکەیەوە بە پشتیوانى ولایەنگرى زۆرینەى ئەندامانى کابینەى وەزارى، لەکاتێکدا گەیشتبنە ئەو بڕوایەى کە سەرۆک ناتوانێت ئەرک و دەستەڵاتەکانى بەباشى بە جێ بهێنێت، هەرچەندە ئەمە یەکەمجار نیە لە چوارساڵى دەستەڵاتى ترەمپدا بیر لەم هەنگاوە بکرێتەوە بە هۆى ڕەفتارە نابەجێکانى کە هەڕەشەبوون بۆ ئاسایشى نیشتمانى و زۆریش فشار لە جێگرى سەرۆک مایک بینس کرا کە ئەو هەنگاوە بهاوێت بەڵام تا ئێستا ڕاڕاو دوودڵە.\n3. دەست لەکارکێشانەوەى ئارەزوومەندانەى ترەمپ: ئەم هەنگاوەیان واتە دەست لەکارکێشانەوەى ئارەزومەندانەى سەرۆک و تەواوکردنى ماوە یاساییەکەى تا بیستى ئەم مانگە لە لایەن جێگرەکەیەوە ، ئەویش لێبووردنێکى گشتى بۆ ترەمپ دەربکات، بەڵام پێناچێت ترەمپ بەمە قایل بێت چونکە ئێستا پەیوەندییەکانى لە گەڵ جێگرەکەى زۆر ئاڵۆزو نالەبار بووە و هیچ متمانەیەک لە نێوانیاندا نەماوە.\nترەمپ و چارەنووسى حزبى کۆمارى\nپەلاماردانى کاپیتۆڵ هۆڵى کۆنگریس بەهاندانى ترەمپ لەلایەن لایەنگرانیەوە حزبی کۆمارى ڕوبەڕوى کێشەیەکى گەورە کردۆتەوە کە سەرکردایەتى حزبى کردووەتەسێ ئاڕاستەى جیاوازەوە، یەکێکیان خوازیارن لە ترەمپ دوور بکەونەوەو میکانیزمى وا دابنرێت کە ترەمپ نەتوانێت ڕۆڵى هەبێت لە سەرکردایەتى حزب ، ئاڕاستەى دووەم پێیان وایە ترەمپ یەکێک لە کارتە براواەکانى حزبە و نابێت دوور بکەوینەوە لێ ى و وازى لێبێنین، ئاڕاستەى سێیەم پێیان وایە کە ترەمپ بە کردەوە سەرکردایەتى حزبى کۆمارى دەکات وهەر هەوڵێک بۆ دەربازبوون لە دەستەڵاتى بێ سوودە.\n1. سەرەڕاى ئەو تووڕەیى و نیگەرانیە زۆرەى کە لە ئاکامى پەلاماردانى کۆنگریسەوە لەلایەن خۆپیشاندەرانى ناڕازییەوە هاتە ئاراوە بە هاندانى ترەمپ بە تایبەتى لەلاى بەرپرسە کۆمارییەکانیش، بابەتى دوورخستنەوەو لەکارخستنى سەرۆک ترەمپ کارێکى ئاسان نیەو دووریشە، بەڵام ئەم کردەوە ناشیرین و قێزەونە لەلایەن ئەو تاقمە توندڕەو و ئاژاوەگێڕانەوە بە هاندانى ترەمپ پەڵەیەکى ڕەشە بۆ هەتا هەتایە لە مێژووى ولایەتە یەکگرتووەکانى ئەمریکادا.\n2. لەلایەکى تریشەوە دەبێت ئەمریکا هەوڵبدات لە ڕێگەى دیالۆگى ناوخۆیی و دۆزینەوەى ڕێگە چارەى گونجاو خۆى دەرباز بکات لەم ئاریشە قورسە و پەراوێزخستنى ترەمپ و دیاردەى ترەمپیزم و لێسەندنەوەى ڕەوایەتى لە کەسى ترەمپ بۆ ئەوەى جارێکى تر بوارى نەدرێت هیچ ئەرک و کارێکى گشتى لە دامودەزگاکانى دەوڵەتى ئەمریکا وەربگرێت.\n3. بۆیە ئەو ئەمریکایەى کە ڕۆژى 20/1/2021 جۆزیف بایدن سەرۆکایەتیەکى وەردەگرێت ئەو ئەمریکا نیە کە لە ساڵى 2017 جێگری سەرۆکایەتیەکى بە جێهێشت ، ئێستا ئەمریکا وڵاتێکى دابەشبووى و جەمسەربەندە بەسەرخۆیدا، لاواز لە ڕووى ئابورییەوە بەهۆى کۆرۆنا ڤایرۆسەوە، پاشەکشەى شکۆ و پێگەکەى لەسەر ئاستى جیهان بەهۆى سیاسەتە چەوت و نالەبارەکانى ترەمپ و لایەنگرەکانیەوە.


جێگری سەرۆك كۆماری عێراق مالیكی رایگەیاند دەبێـت كورد بگەڕێتەوە بۆ ئەو سنورەی كە لەسەردەمی حكومەتی ئینتیقالی (راستەوخۆ سەردەمی دوای روخانی سەدام كە برێمەر حكومی دەكرد‌و ئەنجومەنێكی كاتیی هەبوو)دا پەسەند كرابوو.\nنوری مالیكی بە رۆژنامەی ویفاق ئێرانی وتووە: پێویستە هەر بستێكی خاكی عێراق بگەڕێتەوە بۆ ژێر دەسەڵاتی حكومەت‌و، هەرێمی كوردستانیش دەسەڵاتەكەی بگەڕێتەوە بۆ ئەو سەردەمەی كە ئەنجومەنی ئینتیقالی حوكمی دەكرد.\nمالیكی جەخت لەسەر ئەوە دەكاتەوە دەبێت بەپێی دەستور مامەڵە لەگەڵ ناوچە تازە ئازادكراوەكان بكرێت، هاوكات دوای ئازادكردنی موسڵ پێویستە گفتوگۆ لەگەڵ هەندێ لە فراكسیۆنەكاندا بكرێت بۆ گەڕانەوەی بنیاتنانەوەی یەكێتی عێراق.\nمالیكی هەڕەشە لە سعودیەش دەكات‌و دەڵێت: ئەو وڵاتە دەبێت بەهەر نرخێك بێت باجی پاڵپشتیكردنی تیرۆر بداتەوە، ئەمرۆ ئەو باجە لە یەمەن دەداتەوە‌و ئەمەریكا‌و ئەوورپاش دەزانن كە سعودیە سەرچاوەی تیرۆرە هیوادارین حكومەتی ریاز پەندی لە هەڵەكانی وەرگرتبێت.


زەمان-ی توركی : بە رێپێدانێكی فەرمی داعش كتیبێك لە ئەستەنبوڵ چاپ دەكات كە بانگەشە بۆ بیرۆكەكانی دەكات\nبڵاوكردنەوەی كتێبێك كە باس لەو كردەوە تیروریستیانە دەكات كە رێكخراوی تیرۆریستی داعش ئەنجامیداوە، مشتومڕێكی گەورەی لە توركیا ناوەتەوە لە گەڵ بێدەنگیەكی ترسێنەر لە لایەن حكومەتی توركیاو پارتی دادوگەشەپێدانی فەرمانڕەوا، كاتێك دەركەوت كە داعش بەڵگەی فەرمی دەستەبەر كردووە بۆ چاپكردنی كتیبەكەی، هەڵسوڕاوانی ئەو خانەی بڵاوكردنەوەیەی كە هەستاوە بەچاپكردنی كتێبەكە رەتیانكردەوە كتێبەكە بۆ داعش بێت وتیان كتێبەكە هی رێكخراوی قاعیدەیە.\nهێزەكانی هاوپەیمانان لە میانەی پرۆسە ئەمنیەكانیان لە شاری ( تەبەقە )ی سوری كە چەكدارانی داعش هەڵاتن بۆ نیوی كتیبێكیان دۆزییەوە لە ژێر ناونیشانی ( سەربازەكانی جیهاد لە رێگای شەهادەت )دا و دەركەوت كتێبەكە لە لایەن خانەی ( كویرسل كیتاب)ە كە لە ناوچەی ئیسكودار و فاتیح لە ئەستەنبوڵ هەیە بڵاو كراوەتەوە و لە ئاژانسی ( ستی )ەوە چاپ كراوە .\nبەپێی ئەو هەواڵەی لە رۆژنامەی ( بیرگیون ) بڵاوكراوەتەوە چەندین كتێبی تر لە كتێبەكانی جیهادهەن كە تایبەتن بەو خانەی بلاَِوكردنەوەو باس لە كارە تیرۆریستیەكان دەكات لە عێراق و سوریا و ئەفغانستان بەناوی ( جیهاد)ەوە ، ئەو خانەیە چەندین كتێبی بڵاوكردەوەتەوە كە ستایشی ریكخراوە تیرۆریستیەكان دەكات وەكو داعش و قاعیدە لە ژێر ناونیشانی ( جیهاد و پاڵنانی گومانەكان ) و( نامەكانی زانست و جیهاد ) و ( رەوشتی مجاهید ) و ( ئەوانەی لە پێناو خودا چوونە زیندانەوە) .\nئەو خانەی بڵاوكردنەوەیە ئامانجی لە بڵاوكردنەوەی ئەو كتێبانە ئاشكردو رایگەیاند" ئێمە وەكو خانەی بڵاوكردنەوە ئامانجمان دەوڵەمەندكردنی توركیا بوو بەو كتێبانە كە بە نووسراو بڵاوكراونەتەوە لە سەر ئەو بزوتنەوەو ریكخراوانەی هەن لەهەر شوێنێكی جیهانی ئیسلامیدا هەبن".\nبەرپرسێك لە خانەی بڵاوكردنەوەكە سپرایزی ئاست قورسی تەقاندنەوە دەربارەی كتێبەكەو دووپاتیكردەوە كە پرۆسەی چاپكردن و بڵاوكردنەوەی كتێبەكە 100% یاساییە، چونكە ئەوان بۆ چاپكردن و بڵاوكردنەوەی كتێبەكە لە لایەن دەسەڵاتە فەرمیەكانەوە رێگەی یاساییان پێ دەدرێت .\nئەوەی جێ سەرنجە بەرپرسی خانەی بڵاو كردنەوەكە بەرگرییەكی بەهێزی كرد لە كتێبی ( سەربازانی جیهاد لە رێگای شەهادەت ) كە بە پێنووسی ( هارون ئیلهام )ی راكردوو لە دادگاكان لە توركیا بە تۆمەتی ئەندامبوونی لە ئەنجومەنی شواری رێكخراوی قاعیدە لە توركیا لە ساڵی 2007ەوە هەڵهاتووە.\nئەو بەرپرسەی خانەی بڵاوكردنەوەكە روونیكردەوە كە لە ماوەی رابردوو دوو لە ئەندامانی دەزگا ئەمنیەكان سەردانی خانەكەیان كردووە پاش كردنەوەی لێكۆلێنەوە دەربارەی (18 ) كتێب كە خانەكە بڵاویكردۆتەوە و ئاماژەی بۆ ئەوەشكرد كە قەناعەتیان بە پۆلیسەكان هێناوە كە كتێبەكان هی رێكخراوی قاعیدەن نەك داعش .\n 3091 جار بینراوه\n5/20/2017 12:26:42 PM


فۆڕمی تۆمارکردنی بابەت | ئەنفال و جینۆساید لە باشووری کوردستان\n#عەدالەت عەبدوڵڵا# 2018 ئەنفال و جینۆساید لە باشووری کوردستاندا، ناونیشانی 12 یەمین کتێبی چاپکراوی نووسەر رۆژنامەنووس عەدالەت عبدوڵایە تا ساڵی (2018)، لە 180 لاپەرەی قەبارە A5 پێکهاتووە ناوەڕۆکی کتێبەکە له پێنج تەوەر پێکهاتووە. تەوەری یەکەم : تایبەتە بە (ئەنفال و ئەویتری عەرەبی)، تیایدا نوسەر کایەی رۆشنبیری و میدیایی عەرەبی پشکنیوه و نموونەی کۆمەڵێک بیرمەندی هێناوەتەوە. تەوەری دووەم : پێشەکی و رانان و خوێندنەوەی بۆ چەند کتێبێک هەیە کە لەبارەی ئەنفال و جینۆسایدەوە چاپکراون و بە خوێنەریان دەناسێنێت. تەوەری سێیەم : تەرخانە بۆ پرسی ئەنفال لە کۆمەڵێک رەهەندی جیاجیاوە. تەوەری چوارەم: تایبەت بە کۆمەڵێک تێزو بیرۆکە سەبارەت بە دۆزی ئەنفال. تەوەری پێنجەم : کە دوا تەوەرە، کۆمەڵێک دیدی رەخنەیی تێدایە لەبارەی مامەڵەکردن لەگەڵ دۆزی ئەنفال و قوربانیانی ئەنفالدا. ئەم کتێبە لە بڵاوکراوەکانی بەڕێوەبەرایەتیی گشتی کاروباری شەهیدان و ئەنفالکراوانی پارێزگای سلێمانییە


16/6/2021 - 20:07\nته‌نها دوو رۆژی دیكه هه‌ڵبژاردنی سه‌رۆككۆماری ئێران و هاوكات هه‌ڵبژاردنی ئه‌نجومه‌نی شار و شارۆچه‌كان به‌ڕێوه‌ده‌چێت.\nهەڵبژاردنی ئەمجارەی سەرۆککۆماری ئێران لەژێر قورسایی گەمارۆ ئابوورییەکانی ئەمه‌ریکا و دۆخی خراپی ئابووریی ئەم وڵاتەدا بەڕێوەدەچێت.\nهاوكات راپرسییه‌كان ده‌ریده‌خه‌ن كه ئاستی به‌شداربوونی هاووڵاتیان له هه‌ڵبژاردن تا دێت كه‌متر ده‌بێته‌وه. باڵی بنئاژۆخواز به پێنج كاندید به‌شداری هه‌ڵبژاردنه‌كه‌ن كه ئیبراهیم ره‌ئیسی سه‌ره‌كیتیرن كاندیدیانه.\nهه‌ر‌چه‌نده باڵێ ریفۆرمخوازی ئێران رایانگه‌یاندبوو كه له‌م هه‌ڵبژاردنه‌دا هیچ كاندیدكێان نییه، به‌ڵام له رووی بۆچوونه‌وه هه‌ر دوو كاندیدی سه‌رۆككۆماری، موحسێن مێهرعەلیزادە و عەبدولناسرهێمەتی لە باڵی ڕێفۆرمخوازان ئێران نزیكن، به‌ڵام ئه‌مڕۆ ژوارشه‌مه موحسێن مێهرعەلیزادە یه‌ك له حه‌وت كاندیده‌كانی سه‌رۆككۆماری ئێران له كێبڕكێی هه‌ڵبژارنه‌كان پاشه‌كشه‌ی كرد، به‌مه‌ش له ئێستادا شه‌ش كاندید پێشبڕكێ بۆ بردنه‌وه‌ی پۆستی سه‌رۆككۆماری ئێران ده‌كه‌ن.\nئه‌وه له كاتێكدایه كه هه‌ر ئه‌مڕۆ چوارشه‌مه موحسێن مێهرعەلیزادە یه‌ك له‌حه‌وت كاندیده‌كانی سه‌رۆككۆماری ئێران له‌كێبڕكێی هه‌ڵبژارنه‌كان پاشه‌كشه‌ی كرد، هاوكات عه‌لیره‌زا زاكانی به فه‌رمی و له به‌رژه‌وه‌ندی ئیبراهیم ره‌ئیسی كشانه‌وه‌ی خۆی له كاندیدبوون بۆ سه‌رۆك كۆماری راگه‌یاند، به‌مه‌ش له‌ئێستادا پێنج كاندید پێشبڕكێ بۆ بردنه‌وه‌ی پۆستی سه‌رۆككۆماری ئێران ده‌كه‌ن.


30 ڕۆژ لە بەردەم لاهوردا؛ لەناو یەكێتی چی دەگوزەرێت؟ - پەرەگراف\n30 ڕۆژ لە بەردەم لاهوردا؛ لەناو یەكێتی چی دەگوزەرێت؟\nكۆبوونەوەی دوێنێی سەركردایەتی یەكێتی بە بەشداریی لاهور شێخ جەنگی. وێنە؛ پیوكەی میدیا.\nسەركردایەتی یەكێتی لە بڕیارێكی نوێدا بە خواستی لاهور شێخ جەنگی هاوسەرۆكی ئەو حیزبە کارتی زەردی بە ڕووی پارتیدا بەرزكردەوەو كارەكانی فراكسیۆنە پەرلەمانییەكەی‌و سەرۆكی پەرلەمانی كوردستانی هەڵپەسارد، ئەوە هەنگاوی یەكەمی كردارییە بۆ فشار خستنەسەر پارتی دیموكرات، لاهور شێخ جەنگی 30 تا 40 ڕۆژی دیاریی كردووە بۆ هەنگاوی دووەم كە بەرزكردنەوەی كارتی سوورو كشانەوەیە لە حكومەت.\nبڕیارەكەی دوێنێی یەكێتی كۆدەنگیی لەسەر نییە لەناو ئەو حیزبەداو ناڕەزایی دروست كردووە، هەربۆیە بە فەرمیی ڕانەگەیەندرا، ئەمڕۆش سەرۆكی پەرلەمان چووەوە نووسینگەكەی لە پەرلەمانی كوردستان‌و دەوامی فەرمیی دەستپێكردەوە، بەڵام دیارنییە لە ئەگەری كۆبوونەوەی پەرلەماندا بەشداریی دەكات یاخود نا.\nئاڕاستەی ماڵی مام جەلال(بافڵ تاڵەبانی هاوسەرۆكی یەكێتی‌و قوباد تاڵەبانی ئەندامی سەركردایەتی‌و جێگری سەرۆكی حكومەت) و ئەنجومەنی باڵای سیاسی بە سەرۆكایەتی كۆسرەت ڕەسوڵ و ئەندامانی پێشووی مەكتەبی سیاسی پێشووی یەكێتی، دژی هەڵوێستەكانی سەركردایەتی حیزبەكەیانن كە زۆرینەیان لە ئاڕاستەی لاهور شێخ جەنگین‌و بە خواستی ئەو دەنگ بە بڕیارەكان دەدەن.\nسەرچاوەیەكی باڵا كە ئاگاداری وردەكاریی كۆبوونەوەو گفتوگۆكانی ناو یەكێتییە بۆ پەرەگراف وتی "بڕیارەكەی دوێنێی سەركردایەتی یەكێتی بۆ هەڵپەساردنی كارەكانی سەرۆكی پەرلەمان‌و فراكسیۆنەكەی، لەسەر پێشنیاری لاهور شێخ جەنگی‌و بە دەنگی زۆرینەی ئامادەبووان بووە".\n"لە ئەگەری پابەند نەبوونی سەرۆكی پەرلەمان بەو بڕیارە، ئەوا بڕیاری گۆڕینی ڕێواز فایەق دەدرێت‌و كەسێكی دیكە لە شوێنی دادەنرێت"، سەرچاوەكە وای وت.\nلەبارەی هۆكاری ئەو بڕیارەی سەركردایەتی یەكێتی؟ سەرچاوەكە وتی "بەهۆی كێشەكانە لەگەڵ پارتی، پاساوی یەكێتی بۆ بڕیارەكە ئەوەیە پارتی بەبێ گەڕانەوە بۆ كۆدەنگیی لایەنەكان‌و بەتایبەت یەكێتی، چۆنی بوێت بەو جۆرە كار دەكات بە زۆرینەی پەرلەمانیی نەك تەوافوق‌و سازان، بۆ ئەوەش دۆسیەی هەڵگرتنی پارێزبەندیی سەر سۆران عومەر بە نمونە هێنراوەتەوە كە سەرباری بڕیاری هەڵوەشاندنەوەی لەلایەن سەرۆكی پەرلەمان، بەڵام پارتی سوورە لەسەر جێبەجێ كردنی كە پێچەوانەی خواستی سەرجەم فراكسیۆنەكانەو تەنها پێكهاتەكانی لەگەڵدایە".\nبەشدارنەبوونی چەند بەرپرسێكی یەكێتی لە كۆبوونەوەكەی دوێنێی سەركردایەتی لەوانە؛ بافڵ تاڵەبانی، قوباد تاڵەبانی، شاڵاو و دەرباز كۆسرەت ڕەسوڵ‌و ڕەفعەت عەبدوڵا، جێی سەرنجە، لەو بارەیەوە سەرچاوەكە وتی "ئەوانەی بەشدار نەبوون زۆرن، هەندێكیان بەهۆكاری تایبەت‌و هەندێكیشیان ناڕازی‌و نیگەرانن".\nكۆبوونەوەكەی سەركردایەتی یەكێتی مشتومڕی زۆر بەخۆیەوە بینیوە، هەڵسەنگاندن بۆ كارەكانی سەرۆكی پەرلەمانی كوردستان‌و فراكسیۆنی یەكێتی كراوە، ڕێواز فایەق سەرۆكی پەرلەمان ڕوبەڕوی ڕەخنە بووەتەوە لەلایەن بەشێك لە ئامادەبووانی كۆبوونەوەكە.\nهەنگاوی داهاتووی لاهور شێخ جەنگی؛ ئایا سەركەوتوو دەبێت؟\nپەرەگراف لە سەرچاوەی باڵاوە زانیاریی ئەوەی دەستكەوتووە، ئەو بڕیارەی دوێنێی سەركردایەتی یەكێتی هەنگاوی یەكەم‌و پیشاندانی كارتی زەردە بەرامبەر پارتی لەلایەن ئاڕاستەی لاهور شێخ جەنگی، "لە هەنگاوی دووەمدا یەكێتی لە حكومەت دەكشێتەوە بۆ ئەوەش لاهور شێخ جەنگی ماوەی 30 تا 40 ڕۆژی دیاریی كردووە‌و ئەگەر لەگەڵ پارتی كۆنەبنەوەو بە ئاڕاستەی ڕێككەوتنێكی نوێی گشتگیر هەنگاو نەنێن، پڕۆژەی كشانەوە لە حكومەت دەبرێتە سەركردایەتی یەكێتی‌و داوای هەڵبژاردنی پێشوەخت دەكرێت".\nهەرچەندە یەكێتی لە دوای بەستنی دواین كۆنگرەی(كۆتایی ساڵی ڕابردوو)، پڕوپاگەندەی ئەوەی دەكرد كێشە ناوخۆییەكانی چارەسەر كردووەو یەكڕیزن، بەڵام ماوەی مانگێكە ناكۆكییەكانیان بە ئاشكرا دەردەكەون‌و بەرەو تووند بوونەوە دەچن، هەربۆیە هێشتا ڕوون نییە لاهور شێخ جەنگی دەتوانێت سەرجەم ئەو هەنگاوانە بنێت كە پلانی بۆ داناون یاخود نا.\n"ڕاستە لە سەركردایەتی بڕیار دەدرێت‌و زۆرینە لەگەڵ لاهور شێخ جەنگیدان، بەڵام دەنگی زۆرینە بە تەنها بەس نییە بۆ پرسە گرنگەكان، ئەوانەی لەگەڵ كاك لاهوردان زۆرینەیەكی لاوازن لە بەرامبەر كەمینەیەكی بەهێزو خاوەن هەژموون‌و دەسەڵات كە توانای یەكلاكردنەوەی پرسە گرنگەكانیان هەیە"، ئەمە وتەی سەرچاوەیەكی نزیكە لە بەرپرسانی باڵای یەكێتی.\nئەو سەرچاوەیە ئاماژەی بەوەش كرد، "بۆنمونە ئەندامانی پێشووی مەكتەبی سیاسی كە ئێستا بەشێكیان لە ئەنجومەنی باڵای سیاسین بە سەرۆكایەتی كۆسرەت ڕەسوڵ، ئەوان پشتیوانی ماڵی مام جەلالن، چونكە پێیانوایە لاهور شێخ جەنگی ڕۆڵی هەبووە لە پەراوێزخستنی ئەوان‌و دیزاینی ئەم یەكێتییە نوێیەی كردووە لە كۆنگرەدا".\nمانگی ڕابردوو لاهور شێخ جەنگیی هەژموون‌و دەسەڵاتی خۆی لەناو یەكێتی پیشاندا، ئەوەش كاتێك بەیاننامەیەكی مەكتەبی سیاسی یەكێتی لە میدیاكانی ئەو حیزبە لابراو تویتێكی لاهور شێخ جەنگی جێگای گرتەوە كە پێچەوانەی بەیاننامەكە بوو.\nئەوكات مەكتەبی سیاسی یەكێتی بۆ هەڵوێست وەرگرتن لە دژی بڕیاری حكومەت بۆ لێبڕینی مووچەی مانگێكی مووچەخۆران كۆبووەوە، بە پێچەوانەی چاوەڕوانیی‌و هەڵوێستەكانی پێشوویان، بەیاننامەی كۆتایی كۆبوونەوەكە دژایەتیی‌و ڕەتكردنەوەی بڕیارەكەی حكومەت نەبوو، بەڵكو پشتیوانیی بۆ تیمی یەكێتی لە حكومەت ڕاگەیاند بۆ بەشدارییان لە بڕیارەكەی حكومەت‌و تێیدا ئەوە خرابووە ڕوو كە حكومەت "لە ناچاریدا" ئەو هەنگاوەی ناوە.\nئەو بەیاننامەیە كە "بە ڕەزامەندیی بافڵ تاڵەبانی بڵاوكرابووەوە"، چەند كاتژمێرێك لە میدیاكانی یەكێتیدا مایەوەو دواتر لابرا، تویتێكی لاهور شێخ جەنگی شوێنی گرتەوە كە تەواو پێچەوانەی ناوەڕۆكی ئەو بەیاننامەیە بوو.\nلاهور شێخ جەنگی لە تویتەكەیدا وتی، ئەنجومەنی سەركردایەتی كۆدەبێتەوەو ئەگەر حكومەتی هەرێم لەگەڵ بەغدا نەگاتە ڕێككەوتن، شەفافییەتی نەبێت لە خەرجی و داهات، یەكێتی ناچێتە ژێر باری مووچە بڕین، "هەڵپەساردنی بەشداری لە پەرلەمان و حكومەت و، هەڵبژاردنی پێشوەخت یەكێك دەبێ لە بژاردەكانمان".\nهەرچەندە دوای ئەو تویت‌و هەڵوێستە، سەركردایەتی یەكێتی كۆبووەوە، بەڵام هیچ بڕیارێكی نەدا بە ئاڕاستەی ناوەڕۆكی تویتەكەی لاهور شێخ جەنگی.\nئێستا بەشێك لە بەرپرسانی یەكێتی پێیانوایە، ناكۆكییەكانی نێوان حیزبەكەیان‌و پارتی پەیوەندیی بە "كێشەی شەخسیی" نێوان لاهور شێخ جەنگی‌و مەسرور بارزانی هەیە كە بۆ چەند ساڵێك لەمەوبەر دەگەڕێتەوەو "ناكرێت ببێتە كێشەی نێوان دوو حیزب".\nسەرچاوەیەك كە ئاگاداری ئەو بۆچوونەی هەندێك بەرپرسی یەكێتییە دەڵێت "ئەوان پێیانوایە بەهۆی لێكەوتەكانی ڕیفراندۆمی سەربەخۆیی كوردستان‌و گەڕانەوەی عێراق بۆ كەركوك، كێشەكان بوو بە كێشەی پارتی لەگەڵ بەشێكی یەكێتی وەك حیزب ئەوەش ئەو ئاڕاستەیەیە كە لاهور شێخ جەنگی سەرۆكایەتی دەكات، هەربۆیە ئەو بەرپرسانەی یەكێتی دەڵێن نابێت وەكو كێشەی نێوان دوو حیزب تەماشا بكرێت‌و كاریگەریی خراپ بۆسەر قەوارەی هەرێم‌و حوكمڕانییەكەی دروست بكات".\nدوای تێپەڕبوونی سێ ساڵ هێشتا لێكەوتەكانی ڕیفراندۆمەكەی 25ی ئەیلولی 2017 لەسەر كوردستان ماون، وەك چۆن سەرەتا بڕیاری ئەنجامدانی ڕیفراندۆم حیزب‌و كۆمەڵگای كوردیی دابەشی دوو بەرە كرد، دەرئەنجامەكانیشی بەهەمان شێوە ئەو دابەشكارییەی دروست كردو تائێستا بەردەوامە.\nپارتی‌و لایەنگرانی دیكەی ڕیفراندۆم، لە ناویاندا بەشێكی یەكێتی بە سەرۆكایەتی كۆسرەت ڕەسوڵ عەلی، پێیانوایە ئەنجامدانی ڕیفراندۆم پیادەكردنی مافێكی گرنگ‌و دەستكەوتێكی مێژووییەو گروپێكی ناو یەكێتی "خیانەت"یان لە دەرئەنجامەكانی كردووە.\nلەوەشدا مەبەستیان ڕووداوەكانی 16ی ئۆكتۆبەری ئەو ساڵەو ئاڕاستەی لاهور شێخ جەنگییە لەناو یەكێتی كە تۆمەتباریان دەكەن بە دەست تێكەڵكردن لەگەڵ ئێرانییەكان‌و ڕادەستكردنی كەركوك بە عێراق، بەڵام ئەو ئاڕاستەیە هەمیشە ئەو تۆمەتەیان ڕەتكردووەتەوەو پێیانوابووە خودی پڕۆسەی ڕیفراندۆم بۆخۆی "خیانەت" بووە.


لیبیا: فڕۆکە روسییەکان سیستەمی جەنگی ئەلیکترۆنی تورکیایان وێرانکردووە\nپێش ئەوەی فرۆکە جەنگییەکانی رووسیا لە جۆری “مێگ-٢٩”ی رووسی بێنە ناو ململانیکانی شەڕی لیبیاوە ، سیستەمی جەنگی ئەلیکترۆنی تورکی کێشەیەکی گەورەی بۆ سیستەمی بەرگری ئاسمانی سوپای نیشتیمانی لیبیا بەسەرۆکایەتی مووشیر خەلیفە حەفتەر درووست کردبوو ، لەوانە سیستەمی بەرگری ئاسمانی کورت مەودای “پانتسێر-ئێس”ی رووسی ، کە ژمارەیەکی زۆریان لەلایەن فرۆکەی بێفرۆکەوانی تورکییەوە تیکشکێنران ، بەڵام دواتر دەرکەوت کە چەکە تورکییەکان بەرانبەر بە چەکە پێشکەوتوووەکانی رووسیا ، چەکی لاواز و بێکاریگەرین .\nبەگوێرەی راپۆرتەکانی میدیای رووسیا ، لە هێرشەکەی سەر بنکەی ئاسمانی “وەتییە”، جگە لە فرۆکەی جۆری “مێگ -٢٩”، سیستەمی کپکردنی ئەلیکترۆنی رووسی بەکارهێنراوە ، بەشێوەیەک سیستەمی جەنگی ئەلیکترۆنی تورکی لە جۆری “کۆراڵ” شکستیهێنا لە ڕێگریکردن لەوەی فرۆکە جەنگییەکان هێرشەکانیان بەسەرکەوتوویی ئەنجام بدەن ، کە جگە لە فرۆکەی “مێگ-٢٩” کە وەک باس دەکرێت چوار فرۆکە بوون ، چوار فرۆکەی جۆری “میراج ٢٠٠٠”ی فەرەنسی سەر بە هێزی ئاسمانی ئیماراتیش لەهێرشەکەدا بەشدار بوون و توانیان سەرجەم سیستەمی بەرگری ئاسمانی و جەنگی ئەلیکترۆنی تورکی وێران بکەن .\nهێرشە ئاسمانییەکەی فرۆکەکانی MiG-29 و Mirage-2000 ، بۆسەر پێگەی هێزەکانی حکومەتی ویفاق و هێزەکانی سەر بە تورکیا لە بنکەی ئاسمانی “وەتتیە”، بووە هۆی تێکشکاندنی سێ سسیتەمی مووشەکی دژە فرۆکە ی مەودا مامناوەندی جۆری “هۆک” و رادار و سیستەمی جەنگی ئەلیکترۆنی جۆری “کۆراڵ”ی تورکی .\nسەرچاوەکان باسیان لەوە کردووە کە سیستەمی جەنگی ئەلیکترۆنی تورکی “کۆراڵ” بەهۆی زۆری ژمارەی فرۆکە هێرشبەرەکانەوە دەستەوەستان بووە . لەسەرەتادا باس لەوە کرا کە فرۆکەی MiG-29s هێرشەکەی ئەنجامداوە ، دواتر دەرکەوت کە فرۆکەی جۆری میراج٢٠٠ ٠ بووە ، بەشێکیش لە رۆژنامەنووسان وتیان کە هەردوو فرۆکەکە بەشداری ئۆپەراسیۆنەکەیان کردووە ، بەوهۆیەشەوە ، سیستەمی جەنگی ئەلیکترۆنی تورکی لە لیبیا پەکی کەوتووە .\nدوای هێرشەکە ، شارەزایانی سەربازیی رووسی رایانگەیاند کە بەڕوونی دیارە کە سیستەمەکانی جەنگی ئەلیکترۆنی درووستکراوی تورکی ، ناکرێت بەراورد بکرێن بەو توانایەی فرۆکە رووسییەکان لەبواری کپکردنی ئەلیکترۆنی هەیانە .\nوەرگێڕان : ئاکۆ ئالی ـ شارپرێس


کوردیپێدیا - 06-01-2014\n📅 06-01-2014 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\nشەشی کانوون هێشتا هەر پشووی فەڕمییە\n- هاوڵاتیانی ناحیەی کەڵەک-ی نزیک قەزای خەبات لە پارێزگای هەولێر خۆپشاندانێکیان ئەنجامدا و داواکاربوون زەوی له و ناحیەیە بەشێوەیەکی یەکسان بەسەر هاوڵاتیان دابەش بکرێت. خۆپیشاندەران بۆ چەند کاژێرێک رێگای کەڵەک - بەردەڕەشیان داخست.\n- مەحمود سەنگاوی وەک تۆمەتبارێک لە کەیسی کاوە گەرمیانی لە دادگای کەلار ئامادەبوو، دادوەر بڕیاریدا کە نێوبراو دەستبەسەربکرێت.\n- تا ئەمساڵیش رۆژی 6ی کانوون لە هەرێمی کوردستان پشووی فەڕمییە.\n- لە رووداوێکی هاتوچۆدا لە شاری ئامەدی باکووری کوردستان 50 ئۆتۆمبێل بەیەکیاندا دا و بەهۆیەوە 8 کەس برینداربوون.\n- شەش گەنج لەشاری هەولێر دەستدرێژی سێکسی دەکەنە سەر کچێکی تەمەن 16 ساڵی ئاوارەی ڕۆژئاوای کوردستان.\n➕ ئەم بابەتە لەلایەن: (هاوڕێ باخەوان)ەوە لە: Jan 6 2014 9:30AM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Jan 8 2014 1:29PM باشترکراوە\n👁 ئەم بابەتە 10,596 جار بینراوە\n📷 فایلی وێنە 1.0.1 61 KB Jan 6 2014 9:30AM هاوڕێ باخەوان\n2. 👁 زیاتر لە 300 کێڵگەی مینی هەولێر نیشانە دەکرێن\n3. 👁 سۆران، زیاتر لە 200 کور و کچی شەهید دیاریی هاوسەر گیریان وەرگرتوە\n4. 👁 گەرمیان: لە یەک ساڵدا 32 حاڵەتی کوشتن و خۆکۆشتن تۆمار کراوە\n1. 👁 زیندانیانی کورد لە گرتوخانەیەکی ئێراندا


FotmobproSoccer Scores Pro بو سیستەمی ئەندرۆید كالاكسی : بەهێزترین ئەپلیکەیشنی وەرزشی بە زمانی شرینی کوردی - Yeane.Org ماڵپەری یانی\nFotmobproSoccer Scores Pro بو سیستەمی ئەندرۆید كالاكسی : بەهێزترین ئەپلیکەیشنی وەرزشی بە زمانی شرینی کوردی\nبو سیستەمی ئەندرۆید كالاكسی : بەهێزترین ئەپلیکەیشنی وەرزشی بە زمانی شرینی کوردی\nFotmobproSoccer Scores Pro\nبەهێزترین ئەپلیکەیشنی وەرزشی بە زمانی شرینی کوردی FotmobproSoccer Scores Pro – FotMob 21.0 build 561 kurdish بو سیستەمی ئەندرۆید\nئەم ئەپە بەهێزترین ئەپی وەرزشیە کە بو ئەندروید بەرهەم هێنرابێت کە بە بونی هێلی نێتەوە دەتوانن ئاگاداری دواین ئەنجام و هەولی وەرزشی بن\n١. پەیوەستبون بە یانەی دڵخوازت\n٢. بینینی ئەنجامی یاریەکانی گشت لیگەکان راستەخو\n٣. ئاگادار کردنەوە بە دەنگ و ڤیبر لەکاتی تومارکردنی گول\n٤. زانیاری لەسەر پێکهاتە ، گولەکان ، کارتەکان ، تەبدیلەکان …. هتد\nخشتەی یاریەکانی لیگە بەناوبانگەکان\n٥. هەوال و زانیاری لەسەر یانەکان و خولەکان\n٦. هەلبژردانی یانەکەت بو لیستی دلخواز\n٧. خشتەی خالەکانی گشت لیگەکان\n٨. لەگەل چەندین تایبەتمەندی تری نایاب …\nئەپەکە پێویستی بە هێلی ئینتەرنێتە!\nئەپەکە وەشانی دواین وەشانی پرۆیە کە لە گۆگل پلەی زیاتر لە ٥ ملیون جار داونلود کراوە\nقەبارە: ١٦ میگابایت\nداگرتن لە میدیا فایەر\nیان لە دروپبوکس\nیان لە گوگل\nیان لە زیپیشەیر\nبەکوردی کردن : هێمن ئێدلبی\nئاماده‌كردنی هاوكارمان كاكه :: هێمن ئێدلبی ::\nچۆنیه‌تی هێنانه‌وه‌ی وێنە و ڤیدیۆیانەی کە سراوەته‌وە بۆ سیسته‌می ئه‌ندرۆید\nArmored Car HD v1.4.0 APK Data یاری بۆ ئه‌ندرۆید


NRT TV | کوردستان | ڤیدیۆ: وێنەی قاسم سلێمانی لەناو پەرلەمانی عێراقدا هەڵدراوە\nڤیدیۆ: وێنەی قاسم سلێمانی لەناو پەرلەمانی عێراقدا هەڵدراوە\n26041 جار خوێندراوەتەوە\nچەند گرتە ڤیدیۆیەک لەناو پەرلەمانی عێراق دەریدەخەن کە ئامادەکاری دەکرێت بۆ یادکردنەوەی ساڵیادی کوشتنی قاسم سلێمانی فەرماندەی گشتی فەیلەقی قودسی ئێرانی و ئەبومەهدی موهەندیس بەرپرسی باڵا لە کەتیبەکانی حزبوڵای عێراقی.\nگرتە ڤیدیۆ کورتەکان دەری دەخەن، ئەو گروپ و کەسانەی لە ئێرانەوە نزیکن ئامادەکاری دەکەن بۆ رۆژی ٣ی مانگی داهاتوو بۆ بەڕێوەچوونی ساڵیادی کوژرانی ئەو دوو فەرماندەیە لەلایەن ئەمریکاوە.\nلە گرتەکاندا دەردەکەوێت وێنەی سولەیمانی و موهەندیس لە دوو شوێنی جیاوازدا دانراون، هەندێکیان لەسەر ستەیجی پەرلەمان و لە بەردەم ئەو مێزەی سەرۆکایەتی پەرلەمان لەسەری دادەنیشن دانراون و هەندێکی تریان لەپشت کورسی پەرلەمانتارانەوە هەڵواسراون.\nهاوکات، تائێستا سەرۆکایەتی پەرلەمان هیچ لێدوانێکی لەبارەی گرتە ڤیدیۆکان و ئەنجامدانی ئەو رێوڕەسمەوە نەداوە.\nلە بەرەبەیانی ٣ی کانوونی دووەمی ٢٠٢٠، لە هێرشێکی ئاسمانی هێزەکانی ئەمریکا لە نزیک فڕۆکەخانەی بەغدای نێودەوڵەتی هەریەک لە قاسم سلێمانی فەرماندەی لیوای قودسی سەر بە سوپای پاسدارانی ئێران و ئەبومەهدی موهەندیس سەرکردە لە کەتیبەکانی حزبوڵای عێراقی کردە ئامانج و گیانیان لەدەستدا. ئەمەش بووە هۆی ئەوەی پەرلەمانی عێراق یاسای کشانەوەی هێزەکانی ئەمریکا پەسەندبکات.


مالیکی : ئیسرائیل دەستی لە هێرشەکان هەبێت وەڵامی توندی دەدەینەوە – Standard Kurd\nمالیکی : ئیسرائیل دەستی لە هێرشەکان هەبێت وەڵامی توندی دەدەینەوە\nلەلایەن ستاندار Posted on ئاب 23, 2019 ئاب 23, 2019 377 جار بینراوە 0 سەرنج\nسەرۆکی هاوپەیمانی دەوڵەتی یاسا دەڵیت ئەگەر بسەلمێندرێت کە ئیسرائیل دەستی لە هێرشەکان هەیە ئەوا وەڵامێکی توندی دەدەینەوە.\nئەمڕۆ لە بەیاننامەیەکدا نوسینگەی سەرۆکی هاوپەیمانی دەوڵەتی یاسا ڕایگەیاند “ئەو هێرشە ئاسمانییانەی دەکرێنە سەر بارەگاکانی حەشدی شەعبی جێگەی قبوڵ نین و ئەگەر ئیسرائیل بەردەوام بێت لە هێرشەکانی بۆ سەر خاکی عێراق ئەوا عێراق دەبێتە گۆڕەپانی ململانێی چەندین وڵات و بە تایبەت ئێران”.\nهەروەها لە بەیاننامەکەدا هاتووە ” ئاسایشی سنووری عێراق پەیوەستە بە ئاسایشی وڵاتانی هەرێمی و بەرپرسیارییەتی پاراستنی لە ئەستۆی هەمووان دایە”.\nلە بەیاننامەکەشدا ئەوە وتراوە ” بێ دەنگ بوون لە ئاست ئەو هێراشانە ڕیگە خۆشکردنە بۆ ئیسرائیل کە هەموو کۆگا چەک و تەقەمەنییەکانی حەشدی شەعبی و ئەوانی تر بکاتە ئامانجی هێرشەکانی لە داهاتوو”.\nئەوە لە کاتێکدایە ئەمڕۆ ڕۆژنامەی نیویۆرک تایمز لەسەر زاری بەرپرسێکی باڵای سەربازی ئەمریکا بڵاوی کردەوە کە هێرشە ئاسمانییەکەی مانگی ڕابردووی سەر هێزەکانی حەشدی شەعبی لەلایەن ئیسرائیلەوە ئەنجام دراوە.\nبڵاوکراوەی پێشووپنتاگۆن رەتی دەکاتەوە ئەوان دەستیان هەبووبێت لەتەقاندنەوەی چەک و جبەخانەکانی حەشدی شەعبی\nبڵاوکراوەی نوێتروتەبێژی یەپەگە: هاوسەنگی جیهان تێکچووە. ئێمە بەردەوامی بەفراوانبوونمان لە باکوری سوریا دەدەین و بەرەو دواوە ناچین


بۆچی دەنووسین (١٨) - قەڵەم\n'ژنی سەر باڵکۆنەکە' لە کێشانەوەی 'کاسپار داڤید فرێدریک' ناوی ئەو تابلۆیەیە وا تیایا ژنێک لەسەر باڵکۆنێک دانیشتووە و لەوێوە سەیری ئەو کێو و دارستانانە دەکا وا لەو دووردوورانە لەناو مژ و لێڵیدا دەکالێنەوە. ئەم تابلۆیە نموونەیەکە لە هونەری رۆمانتیزم. هونەرێک وا سەرقاڵی دوورە، مێژوو لای گرینگە و نۆستالۆژیا ئەو چەمکەیە وا ئەو بە دیاردەکانەوە دەبەستێتەوە.\nکاتێک دیاردەیەک لێمان دوورە، مانای ئەوەیە ناسینی دژوارە و بۆیە رەنگە مرۆڤ تەنیا بە شێوازێکی رووکەشیانە بتوانێ لێی نزیک بکەوێتەوە و بیناسێ. دووری دەبێتە هۆی لێڵ بوونی وێنەکە و دەست پێڕانەگەیشتنی مرۆڤ. بۆیە وەها دیمەنێک ئەوەندەی خەیاڵ و هەستەکانی ئێمە دەبزوێنێ، شتی تر نابزوێنێ. نیگا لە دیمەنەکەدا غەرقدەبێ و هەوڵدەدا لە رێگای وێناکردنە دەروونییەکانەوە بگاتە دیاردەکە و بیکا بە بوونێکی ئاشنا. بەڵام داخۆ ئەمە دەستدەدا؟ بێگومان نا. لەبەر ئەوەی هەرچی بکەین دیاردەکە لێمان دوورەو و خەیاڵ تەنیا رێگای نزیکبوونەوەیە لێی. لێرەوە چەمکی خەیاڵ یەکجار بەرجەستەدەبێتەوە. هەروەها لەگەڵیشیا نۆستالۆژیا. نۆستالۆژیا وەک خۆشەویستی و حەزمان بۆ سەردەمانێک وا بەسەرچوون و ئیتر قەت ناگەرێتەوە.\nکاتێک دووری، خەیاڵ و نۆستالۆژیا یەکدەگرنەوە، گشتییەتی وێنەکە گۆڕانی گەورەی بەسەردادێت. لە لێکئاڵانی ئەم سێ چەمکەدا دەقی تر بە تایبەتمەندی دیکەوە لەدایکدەبێ. ژنی سەر باڵکۆنەکە لە دیمەنێک دەڕوانێ کە بە بەردەم باڵکۆنەکەیەوە دەستپێدەکا تا دەگاتە ئەو دووردوورانە. لەبەر دەمی هەموو شتێک چەند نزیکە و چەند ئاسان دەتوانێ خۆی بەدەستەوە بدات، بەڵام هەر ئەوەندی چاوهەڵدەبڕێ هەموو شتێک کتوپڕ گۆڕانی گەورەی بەسەردا دێت. مەودا، نزیک دەکوژێ و لە راستیدا ئەوە دەسەلمێنێ پێوەندێک لە نێوانیاندا نیە. یان گەر هەست بکەین کە پێوەندێکیش لەنێوانیاندا هەیە، بەڵام لامان وا نیە نزیک بتوانێ ئێمە بە دوورەوە بگەیەنێ. لە راستیدا دوور هەر دوورە و، نزیک تەنیا چەمکێکە بۆ ئەوەی بیرمان بخاتەوە کە ئەو دوورە تازە قەت نابێتەوە بە نزیک و ئێمە بۆ هەمیشە دەبێ وەک خۆی مامەڵەی لەگەڵ بکەین. دوور لێرەدا تەنیا بە خەیاڵ دەیگەینێ و بە نۆستالۆژیا هەستی پێدەکەینەوە. رەنگە هەر ئەوەندە بە ژنی سەر باڵکۆنەکە ببڕێ هەستێ بچێ دەستێک بە گیا و دارەکانی بەردەمیدا بێنێ بۆ ئەوەی تەنیا خەیاڵی بۆ دوورەکان تیژتر بکا و بەس. کارەساتەکەیش لەویدایە کاتێک دەبزوێ و لە باڵکۆنەکە دێتە خوارە چیتر دیمەنەکە نامێنێ و هەموو شتێ کتوپڕ بزردەبێ!\nلە رۆمانتیزمدا هەموو شتێک یەکجار بەو شوێنەوەی وا لێیەوە دانیشتووین پێوەندی هەیە. رۆمانتیزم بریتییە لە مەودا، هەمیشە مەودا. بۆیە مێژوو لای ئەوان مانایەکی تر و گرینگییەکی تر وەردەگرێ. مێژوو کە وەک دیمەنەکەی بەردەمی ژنی سەر باڵکۆنەکە دوورەدەستە و بریتییە لەو کاتانەی وا ژیاین و کەچی بەرسەرچوون، دەبێتەوە بە بزوێنەری هەست و جیهانبینی ئێمە. لەخۆوە نیە مرۆڤی رۆمانتیست خاوەن هەستی زۆر و خاوەن نۆستالۆژیای فراوانە. تراژێدیاکە لەوەدایە کە ئەگەرچی سەرەرای هەموو هەستی بەسۆز و نۆستالۆژیای قووڵی، جاران ناگەرێتەوە و دوورەکان قەت نابنەوە بە نزیک، بەڵام ئەو وازیان لێناهێنێ. لە راستیدا جیهانی ئەو دەبێ بەم هەستانە و هەر لەم بوارەدایە مانا بە بوون و بە دەقی خۆی دەبەخشێ. رەنگە هۆکارەکەیشی ئەوە بێت کە کەمتر روانگەیەک بەقەدەر رۆمانتیزم جووڵێنەری هەست و رۆچوون بە قوولاییەکانیدایە. رۆمانتیزم خودی ئەشقە. ئەو شوێنەیە مرۆڤ سەرتاسەر دەبێ بە بوونێک لە پێناوی ئەوی تردا. رووتبوونەوەی مرۆڤە لە ناو خۆبەخشیندا. ئەو شوێنەیە هەستدەکەین بۆ ئەوەی بتوانین رۆحی دیاردەکانی تر، رۆحی سروشت و تەنانەت رۆحی خۆمان باشتر هەست پێبکەین و بەناویا قووڵتر و بەرینتر گوزەربکەین، دەبێ پەنای بۆبەرین.\nدیارە مەرج نیە رۆمانتیزم دەبێ هەمیشە پاڵ بە خەمەوە بدات. رۆمانتیزم زیاتر لەوەی خەم، شادی، سڕبوون، نوقمبوون و سەرهەڵدانی هەستەکان لە هارمۆنیایەکی بێ وێنەدا بێت، بریتییە لە پشکووتنی رۆح. وەک پشکووتنی گوڵێک کە دەیەوێ بۆ ناسینی ئاسمان سەر لە ئاسمان بسوێ، بەڵام هەرچی دەکا نایگاتێ و کەچی هەستیش دەکا هەر دەیگاتێ. رۆمانتیزم باوەڕپەیداکردن بە ئەشق لەبەر خودی ئەشقە نەک لەبەر ئاسەوارەکان و خێرەکانی. رۆمانتیست تەنانەت گەر ئەشق ببێتە هۆکاری نەهامەتی و چارەڕەشی و بەدبەختیشی، ئەوا هەر دەستی لێهەڵناگرێ. رۆمانتیزم خۆی لە خۆیا دەبێتە ئامانج. هەموو شتێ مانای خۆیان لەوەوە وەردەگرن. جۆرێکە لە مەستی. دوورەکان، نۆستالۆژیا و مێژوو ئەو شوێنانەن وا هەمیشە هەن و قەت لێی وننابن. تەنیا ئەوەندە بەسە خەیاڵی بڕوات، یاخود بچێتە باڵکۆن و لە دوورەکان بڕوانێ، یاخود لە ئاسمان، یان لە یاریی فڕینی باڵندەیەکی غەریب لە پانتایی ئاسماندا. هەموو ئەمانە چەند ئاسان دەتوانن بیانوو بن بۆ رۆچوونەکان بەناو ناخ و بە ناو خەیاڵدا. رۆح چەند ئاسان لەم روانگەیەدا دەکەوێتە باڵەفڕە و خۆی بە هەموو لایەکدا دەکوتێ.\nلە رۆمانی 'سێبەری با' لە نووسینی نووسەری سپانی 'کارلۆس رویز زافون' لە لاپەڕەی حەوت کاراکتێرێکی چیرۆکەکە کاتێک کوڕە بچووکەکەی دەباتە کتێبفرۆشییەکی کۆن کە تێیدا کتێبی کۆن دەفرۆشن، سەبارەت بە کتێب دەڵێ: "هەر کتێبێک لێرە دەیبینی، خاوەن رۆحە. رۆحی نووسەرەکەی، رۆحی ئەوەی خوێندوویەتەوە و ئەوەی وا لەگەڵیا ژیاوە و خەونی لەگەڵا بینیوە. هەر جارێک کتێب خاوەن دەگۆڕێ، هەر جارێک کەسێک نیگاکانی بەسەر لاپەڕەکاندا دەگەڕێ، رۆحی کتێبەکە گەورەتر و بەهێزتر دەبێ." (Vindenes Skygge, Gyldendal Norsk Forlag AS 2004, side 7) لەم پێناسەیەدا رۆمان وەک دەقی ناو دوو توێی بەرگێک تەنیا بریتی نیە لە رۆحی نووسەرەکەی. ئەو رۆحەی کە ئەگەر سەداسەد بە پێناسەکانی رۆمانتیزمیش پابەند نەبووبێ بەڵام هەمیشە جۆرێک لە نۆستالۆژیا و جۆرێک لە دوورەدەستبوونی ئەو دیاردانەی وا وەسفیان دەکا لەناو کتێبەکەیدا رەنگدەدەنەوە، بەڵکو لەگەڵ رۆحی خوێنەر و خاوەنە نوێیەکانیشیدا تێکەڵ دەبێ و بۆیە رۆحی دەق هەتا دێ گەورە و گەورەتر دەبێ. لەم گەورەبوونەیشدا هەموو نۆستالۆژیا و خەون و خەیاڵی کەسەکانی تر هەن و پێکەوە لایەنی رۆمانتیستی دەق بەهێزتر دەکەن.\nئەگەر رۆمانتیزم بە ئازادکردنی هەستەکان و ناردنیان بۆ رابردوو و بۆ دوورەکان جۆرێک لە رەهابوون لە هەنووکە دەخوڵقێنی، ئەوا لەو سەریشەوە بوون و جەستە دەکا بە شوێنێک بۆ ژیانی خودی 'بوون'، جەستەی دیاردە دوورەکان و رابردوو و بەم شێوازە مرۆڤ دەبێتە دیاردەیەک لە هەنووکە و لە رابردوو. وەها مرۆڤێک بە هەموو لۆژیکێک لە ئێستا دوورە و دەبێتە کەسێکی خەیاڵی. بەڵام ئەمە بۆ ئەو گرینگ نیە، گرینگ ئەوەیە ئەمە روانگە و حاڵەتێکە وا دەتوانێ دونیایەکی تری پێ بخوڵقێندرێ. جیهانێکی دی کە پەلکێش دەکرێ بۆ هەنووکە. کەواتە بۆ رۆمانتیستێک دەکرێ جیهانی خەیاڵی، جیهانی ژیانیش بێت.\nبەڵام بۆ هەمیشە مەوداکان و دوورەکان تەماوین؟... داخۆ هۆکار خودی دوورییە، کزبوونی چاوی ئێمەیە، یاخود هۆکار نوقمبوونیانە لە ناو زەمەندا؟ هەمووی ئەمانە دەتوانن وەڵام بن. نە هەستی مرۆڤ راستەوخۆ دەگاتە هەموو شوێنێک و نە زەمەنیش لە گوزەری خۆیدا هەمیشە روون و شەفافە. مرۆڤ وەک جەستە لە چرکەساتدا دەژی، بەڵام بە خۆشییەوە دەتوانێ وەک زەین و وەک خەیاڵ لە رابردوو و لە داهاتوویشدا تەنانەت بژی. ژیانێکی خەیاڵی و نۆستالۆژیک.\nکەواتە ئێمە دەنووسین بۆ ئەوەی مەوداکانی نێوان خۆمان و ئەوانی تر پڕبکەینەوە. دەنووسین لەبەر ئەوەی بە هۆی ژیانەوە و بەهۆی دووری و تێپەڕینەکانەوە لێواولێوی نۆستالۆژیاین. نووسین فڕین بە ناو مەوداکان و بە ناو لێڵییەکاندایە. دووبارە ژیاندنەوەی رابردووە. هەستکردنەوە بەو کاتانەیە وا ژیاین و بەڵام دیسانەوە دەمانەوێ هەستیان پێبکەینەوە و بەجۆرێک تیایانا بژینەوە؛ رەنگە لەبەر ئەوەی کاتی خۆی جوان هەستمان پێنەکردن. نووسین خوڵقاندنی مێژووە. رەوینەوەی تەم و مژەکانە. دەنووسین چونکە زەمەن دیاردەیەکە لە چەشنی هەست؛ چونکە شوێن دیاردەیەکە لە چەشنی دانیشتنێک وەک ژنی ناو تابلۆکە. نووسین باوەڕکردنە بەوەی کە بەشێکی گرینگی ژیان دوورییەکان و مەوداکانە،... چ بمانەوێ و چ نەمانەوێ!


مەسروور بارزانی - ویکیپیدیا، ئینسایکڵۆپیدیای ئازاد\n(١٩٦٩-0٣-0٢) ٢ی ئازاری ١٩٦٩ (تەمەن ٥٢ )\nزانکۆی ئەمریکی (لە واشینتۆن)\nسەرۆکوەزیرانی ھەرێمی کوردستان (١٠ی تەممووزی ٢٠١٩ - ئێستا)\nHead of the Kurdistan Region Security Council\nمەسعوود بارزانی (باوک)\nمستەفا بارزانی (باپیر)\nنێچیرڤان بارزانی (ئامۆزا)\nمەسروور بارزانی (لەدایکبووی ٢ی ئازاری ١٩٦٩) کەسایەتی سیاسیی کوردە، لەوەتەی ١٠ی تەممووزی ٢٠١٩ سەرۆکوەزیرانی ھەرێمی کوردستان. مەسروور بارزانی ڕاوێژکاری ئەنجومەنی ئاسایشی ھەرێمی کوردستان و ئەندامی مەکتەبی سیاسیی پارتی دیموکراتی کوردستانە. مەسروور کوڕی گەورەی مەسعوود بارزانییە و لە ئەمریکا زانستە ڕامیارییەکانی خوێندووە.\nوێڕای ئەوە بەشێک لەتەمەنی منداڵی لەسەر شاخ بەسەربرد، مەسروور بارزانی خوێندنی ئامادەیی لە ئێڕان تەواودەکات. دواتر بۆ خوێندنی بەکالۆریۆس چووەتە بەریتانیا و لەوێ کۆرسی زمانی ئینگلیزی خوێندووە. پاشان لە ئەمریکا لەساڵانی ١٩٩٣بۆ ١٩٩٧، خوێندنی زانستە سیاسییەکانی لەزانکۆی ئەمریکا لە واشینتۆن دیسی تەواوکردووە. دواتر، ماستەری خوێندووە لەسەر ئاشتی و چارەسەری ناکۆکییەکان.\nلەتەمەنی ١٦ ساڵیدا بووەتە پێشمەرگە لە شۆڕشی گوڵان و لەشەری خواکورک بەشداربووە لەبەرامبەر ڕێژێمی بەعس. دواتر بۆ خوێندن چووەتە ئێرن، بەریتانیا و ئەمریکا تا لە ساڵی ١٩٨٨، گەڕاوەتەوە بۆ کوردستان و لەکۆنگرەی ١٢ی پارتی دیموکراتی کوردستان بەئەندامی ناوەندی ھەڵبژێردراوە و دواتر لەناو حزبەکە چەند پلەیەکی دیکەی پێدرا وەک ئەندامی مەکتەبی سیاسیی ھەروەھا کرا بەبەڕێوبەری دەزگای پاراستن. لەکۆنگرەی ١٣ی پارتی لە ساڵی ٢٠١٠، وەک ئەندامی سەرکردایەتی حیزبەکە پاڵێورا بەڵام وەک ئەندامی مەکتەبی سیاسیی دیاریکرا. لە ساڵی ٢٠١٢، لەلایەن مەسعوود بارزانی سەرۆکی ئەوکاتەی ھەرێمی کوردستان ئەوا مەسروور بارزانی وەک ڕاوێژکاری ئەنجومەنی ئاسایش لە ھەرێمی کوردستان دیاری دەکرێت. لە ١٠ی تەممووزی ٢٠١٩، وەک سەرۆکوەزیرانی حکوومەتی ھەرێمی کوردستان دەستبەکاربوو و تا ئێستاش لەو پلەدایە.\nلە ساڵی ٢٠٠٥، دەزگای خێرخوازیی بارزانی دادەمەزرێنێت کەڕێخکراوێکی خێرخوازی و قازانج نەویستە. لە ساڵی ٢٠١٣، زانکۆی ئەمریکی لەدھۆک دەکاتەوە و سەرۆکی فەخری زانکۆکەشە.\n^ "شوێنی لەدایکبوونی مەسروور بارزانی لە چۆمان". www.rudaw.net. [بەستەری مردوو]\n^ ئ ا کابینەی نۆیەمی حکوومەتی ھەرێمی کوردستان متمانەی پەرلەمانی پێ بەخشرا Archived ١٠ی تەممووزی ٢٠١٩, لە وەیبەک مەشین.، کوردستان ٢٤، ١٠ی تەممووزی ٢٠١٩ ھێنراوە.\n^ "مەسرور بارزانی کێیە لەھەرێمی کوردستان". ماڵپەڕی گوڵان. 28/06/2017: 15:56:05. Retrieved ٣ی کانوونی یەکەمی ٢٠١٨. Check date values in: |access-date=, |date= (help)\n^ ئ ا سەرۆک وەزیران مەسروور بارزانی[بەستەری مردوو]، ماڵپەڕی حکوومەتی ھەرێمی کوردستان، لە ١١ی تەممووزی ٢٠١٩ ھێنراوە.\n^ "ئینفۆگرافیک | ژیاننامەی مەسروور بارزانی". پەڕەی فەیسبووکی خەندان. Retrieved ١٤ی کانوونی یەکەمی ٢٠١٨. Check date values in: |access-date= (help)\n^ "ئێمە کێین". دەزگای خێرخوازی بارزانی. Retrieved ١٤ی کانوونی یەکەمی ٢٠١٨. Check date values in: |access-date= (help)[بەستەری مردوو]\n^ "Board of Trustees". ماڵپەڕی زانکۆی ئەمریکی - کوردستان لەدھۆک. Retrieved ١٤ی کانوونی یەکەمی ٢٠١٨. Check date values in: |access-date= (help)\nکۆمنزی ویکیمیدیا، میدیای پەیوەندیدار بە مەسروور بارزانی تێدایە.\nمەسروور بارزانی لە توویتەر\nمەسروور بارزانی لە فەیسبووک\nوەرگیراو لە «https://ckb.wikipedia.org/w/index.php?title=مەسروور_بارزانی&oldid=853132»\nوتارەکان بە بەستەرە دەرەکییە مردووەکان لە تەممووزی ٢٠١٩ەوە


سه‌رۆكى ئه‌نجوومه‌نى پارێزگاى سلێمانی بۆ ئاژانس: ده‌بێت پاره‌ى پترۆدۆلارى نه‌وت بۆ پڕۆژه‌كانى سلێمانى سه‌رف بكرێت |\nHome چاوپێکەوتن سه‌رۆكى ئه‌نجوومه‌نى پارێزگاى سلێمانی بۆ ئاژانس: ده‌بێت پاره‌ى پترۆدۆلارى نه‌وت بۆ پڕۆژه‌كانى سلێمانى سه‌رف بكرێت\nحكومه‌ت تا ڕاده‌یه‌كی باش په‌یوه‌ندییه‌كانی له‌گه‌ڵ ئه‌نجوومه‌نی پارێزگاكاندا پچڕاندووه\nسازدانى: شیرون محه‌مه‌د ئه‌مین\nئازاد محه‌مه‌د ئه‌مین، سه‌رۆكى ئه‌نجوومه‌نى پارێزگاى سلێمانى جه‌خت له‌وه ده‌كاته‌وه كه پێویسته پاره‌ى پترۆدۆلارى نه‌وت و غاز بۆ پڕۆژه‌ى سنوورى سلێمانى و ئه‌و ناوچانه سه‌رف بكرێت كه ئه‌و سامانه‌یان هه‌یه و ده‌شڵێت: «نووسراومان بۆ ئه‌نجوومه‌نى وه‌زیران كردووه تاوه‌كو خه‌رجكردنى پاره‌ى داهاتى نه‌وت بدرێته‌وه به پارێزگار».\nئازاد محه‌مه‌د ئه‌مین له چاوپێكه‌وتنێكى «ئاژانس»دا ئاشكرای ده‌كات كه كۆپیى نووسراوه‌كانى ئه‌نجوومه‌نى وه‌زیران بۆ ئه‌نجوومه‌نى پارێزگاكان نانێردرێن و ده‌شڵێت: «حكومه‌ت تا ڕاده‌یه‌كى باش په‌یوه‌ندییه‌كانى له‌گه‌ڵ ئه‌نجوومه‌نى پارێزگاكاندا پچڕاندووه«.\nئاژانس: سه‌ره‌تا له‌وه ده‌ست پێ ده‌كه‌ین ماوه‌یه‌كى زۆره ئه‌نجوومه‌نى پارێزگارى سلێمانى كۆ نابێته‌وه، هۆكار فراكسیۆنه‌كانن ئاخود ئه‌ندامه‌كان؟\nئازاد محه‌مه‌د ئه‌مین: بابه‌تى كۆبوونه‌وه په‌یوه‌ندیى بە فراكسیۆنه‌كانى ناو ئه‌نجوومه‌ن و دره‌نگ و زووییه‌وه نییه، به‌ڵكو هه‌ر بابه‌تێكى گرنگ كه پێوستى به بڕیار و به ده‌نگدان هه‌بێت، بۆ یه‌كلاییكردنه‌وه‌ى له ئه‌نجوومه‌ن كۆبوونه‌وه‌ى له‌سه‌ر ده‌كرێت، له ڕابردوودا زیاتر له 60 كۆبوونه‌وه‌مان كردووه، هه‌بووه به كراوه‌یى ماوه‌ته‌وه، یان زیاتر له ده جار كۆ بووینه‌ته‌وه، به‌ڵام به یه‌ك كۆبوونه‌وه ئه‌ژمار كراوه.\nئاژانس: پێشتر بڕیار بوو ژماره‌یه‌ك پۆستى باڵا گۆڕانكاریى تێدا بكرێت ئه‌وانه به چى گه‌یشت؟\nئازاد محه‌مه‌د ئه‌مین: گۆڕانكارى له ژماره‌یه‌ك پۆستى به‌ڕێوه‌به‌رى گشتى و قائیمقام و به‌ڕێوه‌به‌رى ناحیه‌كاندا كراوه، ئه‌مه‌ش په‌یوه‌ندى به پۆسته‌كانى یه‌كێتییه‌وه هه‌یه، گۆڕانكارییه‌كانى دیكه‌ش ئه‌وه‌ى پێویست بكات، جێبه‌جێى ده‌كه‌ین.\nئاژانس: توانیوتانه لێپرسینه‌وه له به‌ڕێوه‌به‌ره گشتییه‌كان بكه‌ن؟\nئازاد محه‌مه‌د ئه‌مین : به‌بێ هیچ گرژى و ئاڵۆزییه‌ك چه‌ندین جار به‌ڕێوه‌به‌رى گشتى و قائیمقام و پارێزگار بانگ كراون و میوانداریمان كردون، له‌به‌ر ئه‌وه له‌گه‌ڵ حكومه‌تى خۆجێى په‌یوه‌ندییه‌كان له‌به‌رژه‌وه‌ندى گشتى هاوڵاتیان تا ڕاده‌یه‌كى باش به‌ڕێوه‌چووه.\nئاژانس: ئه‌ى ده‌توانن له پارێزگار بپرسنه‌وه؟\nئازاد: به پێى ئه‌وه‌ى له یاسادا ئاماژه‌ى پێ كراوه، بۆ هه‌ر بابه‌تێكى گرنگ و پێویست، به پێى داواى یه‌ك له‌سه‌ر سێى ئه‌ندامان و پێشنیارى سه‌رۆكى ئه‌نجوومه‌ن، ئاساییه به‌ڕێز پارێزگارى سلێمانى بۆ میوانداریى بانگهێشتى ئه‌نجوومه‌نى پارێزگار بكه‌ین، له ڕابردودا جار هه‌بووه له‌سه‌ر داواى ئه‌ندامان یان له‌سه‌ر داواى خۆیان هاتوونه‌ته نێو كۆبوونه‌وه‌ى ئه‌ندامانى ئه‌نجوومه‌نەوە.\nئاژانس: له ڕێگه‌ى پڕۆژه‌یاسایه‌كه‌وه داواى لامه‌ركه‌زیتان كرد، له لایه‌ن حكومه‌ت وه‌ڵامتان درایه‌وه؟\nئازاد محه‌مه‌د ئه‌مین: به پێى یاسا له واقیعدا ئه‌نجوومه‌نى پارێزگاكان واتا ڕێكخستنى كاروبارى كارگێڕى و دارایى به په‌یڕه‌وى سیسته‌مى لامه‌ركه‌زى، به‌ڵام به‌داخه‌وه تاكو ئێستا وه‌كو پێویست ڕێگه نه‌دراوه په‌یڕه‌و بكرێت، ئێمه‌ش زۆر جار ئه‌مه‌مان ڕووبه‌ڕووى حكومه‌تى هه‌رێم كردووەته‌وه، ئه‌ویش هه‌ر جاره و به بیانوویه‌ك نه‌یانتوانیوه سیسته‌مى لامه‌ركه‌زى جێبه‌جێ بكه‌ن، وه‌ك شه‌ڕى داعش، قه‌یرانى دارایى، دابه‌زینى نرخى نه‌وت، خراپیى په‌یوه‌ندییه‌كان له نێوان هه‌رێم و به‌غدا.\nئاژانس: كاتێك ئێوه پڕۆژه‌كه‌تان وه‌ڵامى ئه‌رێنى نه‌بوو چۆن ده‌زانن داهاتى ئه‌م سنووره به چ شێوازێك مامه‌ڵه‌ى پێوه ده‌كرێت؟\nئازاد محه‌مه‌د ئه‌مین: ئه‌وه‌ى ئێمه پڕۆژه‌یه‌ك بوو بۆ ئه‌وه‌ى ده‌سه‌ڵاته‌كان دابه‌زێت بۆ پارێزگاى سلێمانى، به مه‌به‌ستى ئه‌وه‌ى هه‌ر داموده‌زگایه‌ك كه داهاتیان باشه به ڕێژه‌ى له 50% بۆ خۆیان خه‌رج بكرێته‌وه و ده‌سه‌ڵاتى زیاتر بدرێت به پارێزگارى سلێمانى، ئه‌ویش ده‌سه‌ڵاته‌كانى زیاتر بۆ قایمقامییه‌ت و به‌ڕێوه‌به‌رى ناحیه‌كان شۆڕ بكاته‌وه، هه‌موو داهاته‌كانى سنوورى پارێزگاى سلێمانى و هه‌ڵه‌بجه، ئیداره‌ى ڕاپه‌ڕین و گه‌رمیان، له بانكى سنووره‌كانى خۆیاندان، واتا جگه له ژماره‌ى بانك، پاره‌ى كاش به هیچ شێوه‌یه‌ك ناگه‌ڕێته‌وه بۆ وه‌زاره‌تى دارایى، ئه‌وانیش به‌و شێوه‌یه ئاگادارن له كۆى داهات، ئه‌مه به چه‌ند شێوه‌یه‌ك به كار ده‌هێنرێته‌وه، بۆ كۆى مووچه‌خۆران له فه‌رمانگه‌كانى ئه‌م سنووره، به‌شێكى تریش له ڕێگه‌ى كاك قوباد تاڵه‌بانى و ڕه‌زامه‌ندیى وه‌زاره‌تى داراییه‌وه بۆ پڕۆژه ته‌واونه‌كراوه‌كان خه‌رج ده‌كرێت.\nئاژانس: كاتێك حكومه‌ت داواكه‌ى ئێوه په‌سه‌ند ناكات، ئه‌وه به مانا چییه؟\nئازاد محه‌مه‌د ئه‌مین: ئه‌مه بۆ كۆى ئه‌نجوومه‌ن و ده‌سته‌ى فراكسیۆنه‌كان ڕاسته، به داخه‌وه ئێمه وه‌ك لیستى یه‌كێتیی، ئه‌وه‌ى له به‌رنامه‌ى كار دانرابوو نه‌مانتوانى وه‌ك پێویست جێبه‌جێى بكه‌ین، له خولى پێش ئێمه‌دا په‌یوه‌ندیى هه‌رێم و به‌غدا باش بوو، مانگانه بودجه‌ى پارێزگاكان ده‌هات بۆ هه‌رێم، به‌ڵام له‌گه‌ڵ ده‌ستبه‌كاربوونى ئێمه‌وه تاكو ئێستا هیچ جۆره بودجه‌یه‌ك نه‌هاتووه بۆ ئه‌نجوومه‌نى پارێزگاى سلێمانى، كێشه‌كانى هه‌رێم بیانوویه‌ك نییه بۆ ئه‌وه‌ى حكومه‌ت به‌و شێوه‌یه له‌گه‌ڵ ئه‌نجوومه‌نى پارێزگاكان مامه‌ڵه بكات، كه پێم وایه حكومه‌ت مەبەستى وایه ئه‌نجوومه‌نى پارێزگاكان له‌وه زیاتر ده‌سه‌ڵاتى نه‌بێت.\nئاژانس: پاره‌ى نه‌وت له پڕۆژه‌كانى پارێزگاى سلێمانیدا خه‌رج ده‌كرێت؟\nئازاد محه‌مه‌د ئه‌مین: ئه‌و پاره‌یه ده‌چێته پارێزگاى سلێمانى، دواتر له ڕێگه‌ى ڕه‌زامه‌ندیى ئه‌نجوومه‌نى وه‌زیران و وه‌زاره‌تى دارایى، پاره‌ى نه‌وت خه‌رج ده‌كرێت، نووسراومان كردووه بۆ ئه‌وه‌ى له كه‌مترین كاتدا ئه‌و ده‌سه‌ڵاتانه بدرێته‌وه به پارێزگار، پێشنیارم ئه‌وه‌یه چۆن حكومه‌ت له ڕابردوودا پاره‌ى پترۆدۆلارى بۆ كه‌ركوك ده‌نارد، ئێمه‌ش سوورین له‌سه‌ر ئه‌و داواكارییه، به تایبه‌ت بۆ سنوورى پارێزگاى سلێمانى و هه‌ڵه‌بجه و ئیداره‌ى گه‌رمیان و ڕاپه‌ڕین، كه ده‌بێت پاره‌ى داهاتى پترۆدۆلار بنێردرێت بۆ ئه‌و سنوورانه‌ى كه به‌رهه‌مى نه‌وت و غازیان هه‌یه، له پێناو خه‌رجكردنى ئه‌و پاره‌یه بۆ پڕۆژه‌كانى ئه‌و سنووره.\nئاژانس: ئه‌و پاره‌یه‌ی له شیرینیى نه‌وت و پترۆدۆلار بۆ پڕۆژه‌كان خه‌رج كراوه چه‌نده؟\nئازاد محەمەد ئەمین: زانیاریى ته‌واومان لا نییه، هیچ كام له‌و ژمارانه نه‌هاتووه بۆ ئه‌نجوومه‌نى پارێزگاى سلێمانى، به دڵنیاییه‌وه زیاتر زانیاریى ئه‌و بڕه‌پاره‌یه لاى پارێزگارى سلێمانى هه‌یه.\nئاژانس: بۆچى زانیاریى لاى پارێزگار هه‌یه و لاى تۆ وه‌ك سه‌رۆكى ئه‌نجوومه‌نى پارێزگار نییه؟\nئازاد محه‌مه‌د ئه‌مین: ئێستاش سیسته‌م مه‌ركه‌زییه، بۆیه ئه‌نجوومه‌نى وه‌زیران له 90% مامه‌ڵه له‌گه‌ڵ وه‌زیره‌كان و پارێزگاره‌كان و ئیداره‌ى جێبه‌جێكار ده‌كات، به ڕاده‌ى كه‌م له‌گه‌ڵ ئه‌نجوومه‌نى پارێزگاكان مامه‌ڵه ده‌كات، حكومه‌ت نایه‌وێت گرنكى به ئه‌نجوومه‌نى پارێزگاكان بدات و تا ڕاده‌یه‌كى باش په‌یوه‌ندییه‌كانى له‌گه‌ڵ ئه‌نجوومه‌نى پارێزگاكان پچڕاندووه، تاكو ئێستا نووسراوه‌كان له ئه‌نجوومه‌نى وه‌زیرانه‌وه گشتاندنى پێ ده‌كرێت بۆ وه‌زاره‌ته‌كان، په‌رله‌مان، ده‌سته‌كان، پارێزگاره‌كان و هیچ نووسراوێك گه‌شتاندنى پێ نه‌كراوه بۆ ئه‌نجوومه‌نى پارێزگاكانى هه‌رێم، ئه‌و ده‌سه‌ڵاته‌یان داوه به پارێزگار، دواتر به ده‌ستنووسى پارێزگار ده‌نێردرێت بۆ ئه‌نجوومه‌ن.\nئاژانس: له دهۆك و هه‌ولێر به‌نزینخانه‌ى حكومى داده‌نرێته‌وه و به‌غدا سووته‌مه‌نیان بۆ ده‌نێرێت، بۆچى ئه‌وه له سلێمانى ناكرێت؟\nئازاد محه‌مه‌د ئه‌مین: له‌ناو سه‌نته‌رى شارى سلێمانى پێنج به‌نزینخانه‌ى حكومى هه‌یه، له‌سه‌ر ئه‌و به‌نزینه‌ى كه ئێستا دێت بۆ هه‌ولێر، گوایه بۆ ته‌كسى و پاس به 640 دیناره، هیچ زانیارییه‌ك نه‌دراوه به ئه‌نجوومه‌ن، به‌ڵام پارێزگارى سلێمانى ڕاسته‌وخۆ ئه‌وه‌ى ڕه‌ت كردووەته‌وه كه به‌نزین له عێراق وه‌ربگریت، قه‌ره‌هه‌نجیر و چه‌مچه‌ماڵ دووریى نێوانیان 20 كلیۆمه‌تره، له ناحیه‌ى قه‌ره‌هه‌نجیر كه سه‌ر به ناوچه دابڕاوه‌كان و پارێزگاى كه‌ركوكه، به‌نزینى چه‌مچه‌ماڵ به كوالێتى باشتر له قه‌ره‌هه‌نجیر به نرخى 650 دیناره، له كاتێكدا له قه‌ره‌هه‌نجیر به 640 دینار بێت، ئیتر بۆ ده دینار بۆچى منه‌تى حكومه‌تى عێراق هه‌ڵبگرین، كه كوالێتیى به‌نزینى عێراق له ئاستى پێویستدا نییه، وه‌كو ئه‌و به‌نزینه نابێت كه ئێستا له سلێمانى هه‌یه، بۆیه ده‌ستخۆشى له پارێزگارى سلێمانى ده‌كه‌ین كه ئه‌و به‌نزینه‌ى ڕه‌ت كردووەته‌وه.\nئاژانس: ته‌مه‌نى ئه‌نجوومه‌ن ته‌واو بووه ئه‌گه‌ر وایه بۆ هه‌ڵبژاردن ناكرێت؟\nئازاد محه‌مه‌د ئه‌مین: به دڵنیاییه‌وه ماوه‌ى چوار ساڵى ئه‌نجوومه‌نى پارێزگاى سلێمانى له ڕۆژى 24ى 6ى 2018 كۆتایى هاتووه، به پێى یاساى ئه‌نجوومه‌نى پارێزگان له كاتى ئه‌نجامنه‌دانى هه‌ڵبژاردن بۆ ماوه‌ى 90 ڕۆژ درێژه به كارى ئه‌نجوومه‌ن بده‌ین و له‌وه زیاتریش نه‌بێت. له پاش ئه‌و ماوه‌یه‌ش بڕیاردان له‌سه‌ر كارى ئه‌نجوومه‌ن ده‌كه‌وێته ئه‌ستۆى حكومه‌ت و په‌رله‌مان و كۆمیسیۆنى باڵاى هه‌ڵبژاردنه‌كانى هه‌رێمى كوردستان، كه به دڵنیاییه‌وه پێش ته‌واوبوونى ئه‌و ماوه‌یه بڕیارى یه‌كلاكه‌ره‌وه له‌م باره‌وه ده‌درێت.\nئاژانس: پۆستى سه‌رۆكى پارێزگارى سلێمانى له نێوان گۆڕان و یه‌كێتیى ئاڵوگۆڕى له‌سه‌ر ده‌كرێت، یاخود سیناریۆكان بۆ چاره‌سه‌رى ئه‌و كێشه‌یه چیین؟\nئازاد محه‌مه‌د ئه‌مین: ئێستا هیچ كێشه‌یه‌كمان نییه، ڕێكکه‌وتن له نێوان یه‌كێتیى و گۆڕان سه‌باره‌ت به حكومه‌تى خۆجێیه‌تى هه‌بووه و به‌رده‌وامه، كه به پێى ڕێكکه‌وتنه‌كه دوو ساڵى یه‌كه‌م بۆ یه‌كێتیى و دوو ساڵى دووه‌میش بۆ گۆڕان بوو، پاش ته‌واوبوونى كاته‌كه تاكو ئێستا هیچ دانیشتنێك له نێوان گۆڕان و یه‌كێتیى له‌سه‌ر ئه‌و پۆسته ئه‌نجام نه‌دراوه و ڕێكکه‌وتنه‌كه ئیشى خۆى ده‌كات، كه نیشانه‌ى ڕه‌زامه‌ندیى هه‌ردوولایه له‌سه‌ر ئه‌م شێوازه‌ى ئێستا.\nئاژانس: زانیاریتان له‌سه‌ر فرۆشتن و داهاتى ته‌نكه‌ره نه‌وته‌كانى سنووره‌كه‌ت هه‌یه؟\nئازاد: نه‌خێر چونكه ئه‌وه ڕاسته‌وخۆ په‌یوه‌ندیى به وه‌زاره‌تى سامانه سروشتییه‌كانه‌وه هه‌یه، ده‌ستكه‌وتنى ئه‌و زانیارییه‌ش زیاتر په‌یوه‌ندیى به په‌رله‌مانى كوردستانه‌وه هه‌یه، چونكه په‌رله‌مان تواناى به‌دواداچوونى له‌سه‌ر كۆى هه‌رێم هه‌یه، به‌ڵام ئێمه وه‌ك ئه‌نجوومه‌نى پارێزگاى سلێمانى ده‌سه‌ڵاتمان به‌سه‌ر هیچ كام له وه‌زاره‌ته‌كان و به‌ڕێوه‌به‌رى گشتیى سامانه سروشتییه‌كاندا نییه، هه‌بوونى به‌ڕێوه‌به‌رى به‌رهه‌مه نه‌وتییه‌كانى سلێمانییش به‌و مانایه نییه، كه ئاگادارى هه‌موو داهاتى سامانه سرووشتییه‌كان بێت.


تا لغو اعدام شیرین علم هولی: بیانیه بیش از 200 نفر از فعالان حقوق زنان در اعتراض به اعدام؛ خشونت یعنی 8 دقیقه برای دفاع از زندگی\nبیانیه بیش از 200 نفر از فعالان حقوق زنان در اعتراض به اعدام؛ خشونت یعنی 8 دقیقه برای دفاع از زندگی\nتغییر برای برابری: خشونتی از پی خشونتی دیگر. اعدام پنج فرزند ایران در 19 اردیبهشت 1389 پاسخی خشونت آمیز بود به بهانه اقدام خشونت آمیز آنها؛ اتهامی که حتی به گفته وکلای آنان هرگز در فرآیند ناعادلانه دادرسی اثبات نشد. آیا اینکه کسی مجبور می شود تنها در هشت دقیقه از خود دفاع کند، به معنای اعمال خشونت نیست؟ و ما را در دور باطل خشونت سیستماتیک قرار نمی دهد؟\nدرد اینجاست که انگار این روزها گرفتن جان انسانها، ساده ترین و پیش پا افتاده ترین پاسخ به ندای اعتراض آنهاست؛ ندایی که سالهاست در اعتراض به تبعیض و محرومیت از سوی مردم کرد و دیگر قومیتها برخاسته است. آیا می خواهید بازهم با اعدام 17 زندانی کرد دیگر (رستم ارکیا, حسین خضری, انور رستمی, محمد امین عبدالهی, قادر محمد زاده, زینب جلالیان, حبیب الله لطیفی, شیرکوه معارفی, مصطفی سلیمی, حسن طالعی, ایرج محمدی, رشید اخکندی, محمد امین اگوشی, احمد پولادخانی, سید سامی حسینی, سید جمال محمدی و عزیز محمدزاده) کارنامه خشونت را رنگین تر کنید؟\nافراسیابی - افروز مغزی - اکرم ابویی - آذر مهرابی – آرتمیس - آرش دکلان - آرش محبی - آرمین رحمانی - آریا احمدی - آزاد مرادیان - آزاد مستانی - آزاده خرازی - آزاده دواچی - ارزو حسینی آزاده فرامرزیها - آسو صالح - آیدا سعادت - آینده آزاد اکرم محمدی - الناز انصاری-الهام انصاری - الناز د- امیر رشیدی- بشیر یوسفی. - آیوین آصلانیان - ئاسۆ پیرۆتی –\nرضوان مقدم- روفیا رمضانعلی- رها عسگری زاده - رومینا امیر محسنی- رویا طلوعی- ریحانه جدیدفرد- زاراامجديان- زهره اسدپور- زویا اسکندریان- زینب پیغمبرزاده- ژاله حریری- ژینا مدرس گرجی سارا آرین مهر- سارا فناییان- سارو خلیقی- ساسان امجدی- سپهر عاطفی- سپهر مساکنی- سحر دیناروند- سحر صنیعی- سحر محمدی- سعید سنندجی- سمانه عابديني- سمیرا- سمیرا ن- سمیه رشیدی- سوران کرباسیان- سوسن رحمانی- سیما حسین زاده- سیاوش صالحی- سیروان وزیری- سیما ریاحی- شاهد علوی- شاهونادري- شایان وحدتی- شعله ایرانی- شلر شبلی- شهپر جهانبخش- شهرام بهرنگ- شهره پارسینژاد- شهلا انتصاری- شهلا دباغی- شهلا شفيق- شیرکو جهانی اصل- شیرین فامیلی\nهدا امینیان- هژار کین رویی- هلن منشی زاده- همژار ایرانی- هێرش ناسری- ياسر عزيزي- یادگار ش- یاشار گرمستانی- یحیی دونداری\nترجمه بیانیه به زبان کردی:\nتوندوتیژی واته 8 خوله‌ك به‌رگریكردن له‌ژیان / راگه‌یاندراوی چالاكانی مافه‌كانی ژنان بۆ ئیدانه‌كردنی سێداره‌دان له‌ئێران\nتوندوتیژییه‌ك له‌دوای توندوتیژییه‌كی دی. له‌سێداره‌دانی پێنج رۆڵه‌ی ئێران له 19/گوڵانی/1389 وه‌ڵامێكی توندوتیژانه بوو به‌بیانوی كرده‌ی توندوتیژانه‌ی له‌سێداره‌دراوه‌كان، تۆمه‌تێك كه ته‌نانه‌ت به قسه‌ی پارێزه‌ره‌كانیان له‌پرۆسه‌ی نادادپه‌ره‌وه‌رانه‌ی دادوه‌ریدا نه‌سه‌لمێنرا.\nباشه كاتێك كه‌سێك ناچار بكرێت ته‌نها له‌هه‌شت خوله‌كدا به‌رگری له‌خۆی بكات، ئه‌وه به مانای سه‌پاندنی توندوتیژی نییه؟ باشه ئه‌و كاره نامانخاته‌وه سوڕی پوچی توندوتیژیی سیستماتیك؟\nشیرین عه‌له‌م هولی، كه به‌ره‌به‌یانی 19ی گوڵان له‌تاران له‌سێداره درا، له‌جه‌رگه‌ی هه‌ژاریی گوندێكی ده‌وروبه‌ری ماكۆ راپه‌ڕیبوو. شیرین یه‌كێكه له‌قوربانییه‌كانی ئه‌و توندوتیژییه، كه رۆژانه رووبه‌ڕووی ژنانی ئه‌و ناوچه‌و زۆرێك له ناوچه بێبه‌شكراوه‌كان ده‌بێته‌وه. ئه‌و توندوتیژییه ریگای پێنه‌دا بخوێنێت، له‌سه‌ره‌تای لاوێتیدا هاوسه‌رگیریه‌كی زۆره ملێیانه‌یان رووبه‌روو كرده‌وه، وه‌ك كچه كوردێك له‌هه‌موو ته‌مه‌نه كورته‌كه‌یدا جیاكاری دوو هێنده ئاوێته‌ی ژیانی بوو بوو.\nفه‌رزاد كه‌مانگه‌ر به‌ره‌به‌یانی 19ی گوڵان له‌تاران له‌سێداره درا، مامۆستایه‌كی لاو بوو، جگه له‌ئاشتی رێچكه‌یه‌كی دیكه‌ی به‌خوێندكاره‌كانی پیشان نه‌دا، تاكو ئه‌ركی خۆی بۆ بنیاتنانی داهاتویه‌كی باشتر بۆ خوێندكاره‌كان به‌جێهێنابێت. فه‌رزاد كه‌مانگه‌ر بوو به قوربانیی توندوتیژی. توندوتیژییه‌ك كه سێ ساڵ فه‌رزادی به‌بێ بوونی هیچ تاوانێك له‌ژووره‌كانی لێكۆڵینه‌وه، ژووره تاكه كه‌سییه‌كان‌و داڵانی دادگاكاندا سه‌رگه‌ردان كرد‌و رۆح‌و جه‌سته‌یان به ئه‌شكه‌نجه جۆراوجۆره‌كان ئازاردا تاكو دان به‌و كاره‌دا بنێت كه نه‌یكردووه. فه‌رزادیش دانی به هیچدا نه‌ناو له‌سێداره درا.\nقوربانییه‌كانی توندوتیژی له‌م نیشتمانه‌دا زۆرن. ره‌نگه شیرین، فه‌رزاد، عه‌لی، مه‌هدی‌و فه‌رهاد نمونه‌ی ئه‌و كه‌سانه بن كه له‌ناو هه‌زاران كه‌سی هاوشێوه‌ی خۆیاندا زیاتر ناسراون. چه‌ند تاڵه ئه‌و توندوتیژییه كه ته‌نها تاكه داخوازیی دایكه جه‌رگ سوتاوه‌كان، كه هه‌مان ماڵئاواییه له ئازیزه‌كانیان‌و ئه‌سپه‌رده كردنیانه به‌خاك، لێیان زه‌وت ده‌كرێت.\nلێره‌دایه، كه پێده‌چێت له‌مڕۆژانه‌دا گیان ئه‌ستاندنی مرۆڤه‌كان ئاسانترین‌و ساكارترین وه‌ڵام بێت بۆ هاواری ناڕه‌زایه‌تییه‌كانیان. هاوارێك كه ساڵه‌های ساڵه ناڕه‌زایه‌تیی به‌رامبه‌ر به‌جیاكاری‌و بێبه‌شكردن له‌لایه‌ن خه‌ڵكی كورد و گه‌له‌كانی دیكه‌وه به‌رز بووه‌ته‌وه.\nئایا ده‌تانه‌وێت دیسانه‌وه به له‌سێداره‌دانی 17 زیندانی كوردی دیكه (رۆسته‌م ئه‌ركیا، حسه‌ین خزری، ئه‌نوه‌ر رۆسته‌می، محه‌مه‌د ئه‌مین عه‌بدوڵڵاهی، قادر محه‌مه‌دزاده، زه‌ینه‌ب جه‌لالیان، حه‌بیبوڵڵا له‌تیفی، شێركۆ معارفی، مسته‌فا سه‌لیمی، حه‌سه‌ن تالعی، ئیره‌ج محه‌مه‌دی، ره‌شید ئاخكه‌ندی، محه‌مه‌د ئه‌مین ئاگوشی، ئه‌حمه‌د پولادخانی، سه‌ید سامی حسه‌ینی، جه‌مال محه‌مه‌دی‌و عه‌زیز محه‌مه‌دزاده) دۆسیه‌ی توندوتیژیه‌كانتان ره‌نگاڵه‌یتر بكه‌ن!؟\nئێمه وه‌ك كۆمه‌ڵێك ژن‌و دایك‌و هه‌ڵسوڕاوی مافه‌كانی ژنان، هاوكات له‌گه‌ڵ ده‌ربڕینی هاوپشتیمان بۆ دایكه جه‌رگ سوتاوه‌كانی وڵاته‌كه‌مان، به‌تایبه‌ت دایكه هه‌میشه جه‌رگ سوتاوه‌كانی كوردستان، هاوار ده‌كه‌ین كه له‌سێداره‌دان رێك توندوتیژییه، نه‌ك چاره‌سه‌ری. بۆ پێشگرتن له كاره‌ساته‌كانی دواتر كۆتایی به‌له‌سێداره‌دان بهێنن.\nارسال شده توسط ... در ۱۷:۲۵


دووشەممە, 02 تشرینی دووەم 2015 23:23\nقسه‌كردن له‌سه‌ر بارودۆخی كوردوستان،به‌بێ خوێندنه‌وه‌ی مێژووی شارستانیه‌ت،بێ ئاگاداریی مێژووی ناوچه‌كه‌و.بێ لێكدانه‌وه‌ی سیسته‌م و ڕه‌فتارو ئاكاری زلهێز و هێزه ناوه‌نجیه‌كان.به‌بێ هۆشێك له‌سه‌ر ڕه‌گی ململانێ سیاسیی و خێڵه‌كییه ناوخۆییه‌كان،خافڵ له‌وه‌ی هێزه شاراوه‌كان دونیا به‌ره‌و كوێ ئاڕاسته‌ئه‌كه‌ن، هه‌روا چواركه‌س له پیشه‌ی ته‌نه‌كه‌چێتی و پاسه‌وانێتی و چایچێتی بێزاربون. شنه‌بایه‌ك هێناونیه‌تیه كۆڕی قسه‌كردن..تانیوه‌ڕۆ ئه‌خه‌ون : وه‌ڵا "ئه‌مانه‌وێت دیموكراسی و مۆدێرنه به‌گۆشت و ئێسقانه‌وه موتوربه بكه‌ین و،عه‌داله‌تی كۆمه‌ڵایه‌تی و مافی هاوڵاتیبون و،ده‌ستی حزب و سكرتێره‌كان دووركه‌ین له‌ژیانی خه‌ڵك"..ئه‌مانه ده‌رئه‌نجامه‌كه‌ی هه‌رشتێكی كاتی وسه‌رپێی ئه‌بێت. ئه‌بینن ئه‌گه‌ر تا ئێستا نیه‌ت له‌ووتنی هه‌موو ئه‌و ئیدیۆمانه ساف بوبێت،بێگومان هاتبونه دی..مه‌سه‌له‌ن حزبێكی ئیسلامی باسی داوه‌ری و سیسته‌می په‌رله‌مانی ئه‌كات،كه‌چی سكرتێره‌كه‌ی خۆی بێ ڕكابه‌ره‌و له‌خۆیدا جێبه‌جێی ناكات،به‌كورتیه‌كه‌ی هه‌موو هێزه ڕیفۆرمخوازه‌كانی خۆرهه‌لأت ته‌نها بۆ كلاواتێكی سیاسی باسی ئازادی و حوكمی ڕه‌شید ئه‌كه‌ن.نه‌ك وه‌ك باوه‌ڕێكی چه‌سپاو..\nهه‌ربه‌جدیی،بزوتنه‌وه‌ی گۆڕان حزبێكی گه‌وره‌ی له‌تكرد،تائه‌وپه‌ڕی ئیشی له‌سه‌ر سڕینه‌وه‌ی حزبی دایك كردو،شوختیان خسته سه‌ر كه‌رامه‌تی گه‌وره‌و بچوكی كۆمه‌ڵگه‌یه‌ك،بێئه‌وه‌ی بتوانن نه‌ك سیسته‌می سیاسیی هه‌رێم بگۆڕن،به‌ڵكو تاكه سه‌رمایه‌دارێكیش سزا بده‌ن،یه‌كه‌مین ئیشێك كردیان ده‌ستكاریكردنی بودجه‌ی حزبه‌كان بو،كه بودجه‌كه‌ی خۆیان به یاسا كرد به (6) هێنده،تا دوا ڕاده ده‌نگه ڕه‌سه‌ن و خۆڕسكه‌كانی شه‌قامیان پشتگوێ خست،ژیانێكی بێده‌نگیان پڕ له‌ژاوه‌ژاو كرد،به‌ناوی هێنانه پێشه‌وه‌ی ده‌م وچاوی تازه سیسته‌می ڕاگه‌یاندن و سیاسیی و حوكمدارییان پڕكرد،له كه‌سانی هه‌لپه‌رست و ناپڕۆفیشناڵ..تائه‌وه‌ی وابزانن حكومه‌تكردنیش بریتی یه: له‌قسه‌كردن و په‌لاماردانی ئه‌م و ئه‌و و،ئاشكراكردنی نوسراوه فه‌رمییه‌كان و نهێنی كۆبونه‌وه‌كان و....تاد ..\nئه‌بو بزوتنه‌وه‌ی گۆڕان (كه ئێستا ته‌ره‌فێكی كێشه‌كانه) به تیمێكی سیاسی ئاقڵ به‌شداری كۆڕبه‌ندی حوكمڕانی هه‌رێم بكات و،ئیش له‌سه‌ر گۆڕینی مێنتاڵیه‌تی كه‌سانی شكسخواردو بكات و،تا ئه‌وپه‌ڕی كاری دیپلۆماتی بكات بۆ نزیكبونه‌وه‌و تێكه‌ڵبون له‌ناو سیسته‌مه‌كه‌دا،به‌پێچه‌وانه‌وه ئه‌وه‌ی كردیان دابڕان بو.پێش هه‌رشتێك متمانه‌ی ده‌نگده‌ره‌كانی خۆی كه‌مكرده‌وه .وایكرد ڕه‌خنه‌گره جددییه‌كان دووربخاته‌وه‌و.كه‌سانی به‌سه‌لیقه‌و پره‌نسیپدار له‌خۆی بته‌كێنێت .ده‌نا كوا له‌و ڕۆژه‌وه له‌سه‌یته‌ره‌كه ڕێیان لێ گیرا،كێ گوێی له گوتارێكی فكریی و ئه‌قڵانی بزوتنه‌وه‌ی گۆڕان بووه،جگه له قسه كۆنه‌كان،جگه له‌وه‌ی موسه‌قه‌ف و عه‌شایه‌ریان هه‌رئێژن " بۆتان ناچێته‌سه‌ر !" به‌م پێیه‌ش ئه‌وه‌ی پارتی ئه‌یكات چه‌ند قازانجی خۆیه‌تی،دوو هێنده بۆ یه‌كێتییه،یه‌كێتی و پارتی زیره‌كانه توانییان (دوو ڕوویی) یان بخه‌نه پێش چاو،نیشانی بده‌ن: ئه‌مانه مه‌جموعه‌یه‌كن،به‌رنامه‌یه‌كی نه‌ته‌وه‌یی و چاكسازیی ڕاسته‌قینه‌یان نییه.ئه‌یانه‌وێ له‌ڕێگه‌ی ئا ئه‌م جۆره كه‌سانه‌وه (كه خولیای پاره‌وپۆستن) ده‌ستبگرن به‌سه‌ر قاڵبه‌كه كێكه‌دا..\nله‌به‌رانبه‌ریشدا،پارتی ویستی خۆدزینه‌وه‌ی له‌و چاكسازییه ڕاسته‌قینه‌یه،له په‌لاماردانی سه‌ركرده‌كانی فه‌نته‌ڵۆسی ئه‌مبه‌ردا به‌تاڵ بكاته‌وه،به مه‌نتقی هێز وه‌ڵامی خه‌ون و خواسته‌كانی خه‌ڵكی دایه‌وه .له‌واقیعدا به‌ویستن یان نه‌ویستن پارتی هێزی یه‌كه‌مه،مه‌سافه‌ی سیاسه‌تكردنی له‌لایه‌نه‌كانی تر جیاوازه،ڕاسته هێزی كاریگه‌ری دیكه‌ش هه‌ن،به‌ڵام نێوانه‌كه‌یان زۆره،ئه‌وانه‌ی شه‌ڕی پارتی وه‌ك هێزێكی تاوانبار له ڕووداوه‌كانی (50) ساڵی ڕابردووئه‌كه‌ن،هه‌قیانه.به‌ڵام ئه‌م شه‌ڕه كه‌ی ئه‌كه‌ن ؟له‌كوێ ئه‌یكه‌ن ؟،نیه‌ت تان لێی چییه ؟.فكرو ڕوئیای ڕۆشنتان چییه ؟.فكرو ڕوئیای ڕۆشنی پارتی ئه‌وه‌یه له‌دوای مه‌لیك مه‌حموده‌وه بنه‌ماڵه‌یه‌كن به خاسو خراو ده‌ستیان له‌كایه‌كانی سیاسه‌تكردندا هه‌یه‌و،ئاگاداری ڕه‌وشه‌كه‌ن و،یه‌ك ده‌ست و بڕیارو لێدوانن، به‌رانبه‌ر هه‌ر چییه‌ك سه‌نگیان له‌ق بكات..ئه‌گه‌ر فه‌رهه‌نگی بزوتنه‌وه‌ی گۆڕان هه‌رئه‌مه‌یه " بۆتان ناچێته‌سه‌ر" بۆچی به‌شداری سیسته‌مێكی كرد،كه بۆ گۆڕینی هاتبو ؟.\nله‌به‌رئه‌وه،"ئه‌دمۆنك بێرك"یش لایوایه: گۆڕانه‌كان پێویستی یان به پله‌به‌پله‌و،قۆناغ به‌قۆناغی هێمنانه هه‌یه..یه‌ك تاكه نمونه‌ش له‌هه‌موو ڕۆژهه‌ڵاتدا نییه شۆڕشێكی توندوتیژیی به‌رهه‌مێكی لێ چنرابێته‌وه.پێشنیاره‌كه هه‌ر ئه‌وه‌یه،ده‌موچاوه‌كانی مامه‌ڵه‌كردنی سیاسیی،به‌رنامه‌و بیری سیاسیی،دوور له‌مه‌رامی سیاسیی و ده‌نگه ده‌نگ،بگۆڕێن و،خێرا ئه‌نجومه‌نێكی زیره‌ك دروست بكه‌ن، ده‌نا هه‌موو ئه‌مه‌ی ئێستا هه‌یه.نمونه‌كانی له‌مێژوودا زۆرن .\nپێدراوه ئیقلیمی و كێبڕكێ خێراكانی جیهان ئه‌وه نیشان ئه‌ده‌ن،بۆ ئه‌م قۆناغه‌ش هه‌ر ئه‌بێت ئه‌و هێزه سیاسیانه سیاسه‌ت مان بۆبكه‌ن،كه باری كوردوستانیان گه‌یاند به‌و ئاسته‌ی تا دوا لوتكه‌ی به‌زاندنی سنوره نه‌ته‌وه‌یی و ئه‌خلاقیه‌كان،ئیشیان له‌سه‌ر تێكدانی ئاسایشی مرۆیی و نیشتمانیمان كردووه، ئه‌م قۆناغه ئه‌گه‌ر شتێك بخوازێت،ئه‌وه‌یه: ئه‌منی ئابوریی و كۆمه‌ڵایه‌تی تیاپارێزراو بێت،هه‌ر به‌رپرسێك بۆچه‌ند ڵایك و كۆمینتێك تێنه‌كۆشێت .لای خۆیه‌وه سه‌رۆكی هه‌رێم (پرۆسه) یه‌كی چاكسازیی ده‌ست پێبكات،هه‌یئه‌تێكی نیشتمانی و حكومی دروست بكه‌ن،تا ئه‌م دووساڵه‌ش بۆ ئه‌و كابینه شكستخواردوه‌ی ناوی نرا "بنكه فراوان" زیاد بكات و،ڕووبه‌ڕووی ته‌حه‌دا ناوخۆیی و قه‌یرانه داراییه‌كان و.گۆڕانكارییه ناوچه‌ییه‌كان ببنه‌وه .